Τα 25 χρόνια Next Time Passions θα τα γιορτάσουμε στο Ρομάντσο! - FermouArt\nΔημοσιεύτηκε από το Dimi Theodoraki | Μάι 7, 2016 | ΜΟΥΣΙΚΗ, ΣΥΝΕΝΤΕΥΞΗ | 0\nH αλήθεια είναι, ότι δεν τους ήξερα… Έως την ημέρα που τους είδα live, ως support band σε ένα βελγικό συγκρότημα. Όχι απλά κέρδισαν τις εντυπώσεις, αλλά ήταν από τις ελάχιστες φορές, που το support group μου άρεσε περισσότερο από τους headliners. Οι μελωδίες υπέροχες, η φωνή αισθαντική κι ο αγγλικός στίχος να εκφράζεται με τόσο ωραία προφορά, που ώρες-ώρες να με κάνει να «ξεχνάω», ότι ακούω ελληνική αγγλόφωνη μπάντα! Η μουσική δεκαετία των 90’s «παρέλασε» επί σκηνής! Και το όνομα του συγκροτήματος μεγάλο… 3 λέξεις: Next Time Passions… και ‘’δύσκολο’’… όχι πολύ… τόσο όσο, τόσο που στην προσπάθειά μου να το απομνημονεύσω, να το επεξεργαστώ, η μπάντα έχει ήδη ‘’καταφέρει’’ να ασχοληθώ λίγο παραπάνω μαζί της! Ποιοι είναι; Πόσο καιρό υπάρχουν ως ομάδα;\nΓια όσους δεν γνωρίζουν, η ιστορία των NTP ξεκίνησε πολλά χρόνια πριν, αρχές του 1990. Υπήρξε όμως μια μεγάλη περίοδος μετά το 1995, όπου τα μέλη του συγκροτήματος χωρίζουν, για να ξαναενωθούν το 2009, κυκλοφορώντας στη συνέχεια και το CD “Things Left on Stripes Of Time” – Midge Era’s Record Club. Ευτυχές το γεγονός της επανένωσής τους, γιατί μας δόθηκε η ευκαιρία να τους ακούσουμε και ακόμα ευτυχέστερο το γεγονός, ότι τα μέλη έχουν επιστρέψει δυναμικά με πολύ όρεξη και δημιουργικότητα και ήρθαν για να μείνουν!\nΠώς είναι η μπάντα live; Τώρα, σας δίνετε η ευκαιρία να κάνετε κι εσείς την γνωριμία μαζί τους, καθώς το Σάββατο 14 Μαΐου 2016 μας προσκαλούν στο Ρομάντσο, όπου θα γιορτάσουν με ένα επετειακό live, τα 25 χρόνια μουσικής πορείας από το ξεκίνημά τους. Με αφορμή την επικείμενη συναυλία τους λοιπόν βρεθήκαμε στο στούντιο που κάνουν τις πρόβες τους, ο Ηλίας Παπαδόπουλος (πλήκτρα), ο Βασίλης Πνευματικός (φωνή), ο Νίκος Καλασκάνης (κιθάρα), ο Δημήτρης Κωνσταντέλος (μπάσο), ο Αντώνης Δούνιας (drums) κι εγώ για μια mini συνέντευξη, ώστε να τους γνωρίσουμε λίγο καλύτερα…\n– Την περίοδο που πρωτοσυσταθήκατε, αρχές του 1990 υπήρχε μια τρομερή άνθηση στην ξένη μουσική. Συνεχώς εμφανίζονταν νέα ήδη εναλλακτικής μουσικής, τόσο συχνά που, για να κάνει ο ακροατής σωστή κατηγοριοποίηση ενός μουσικού ύφους, έπρεπε να παρακολουθεί συστηματικά τα εναλλασσόμενα μουσικά ρεύματα… Τί να πρωτοπούμε; Pop, brit pop, pop – rock, indie – pop, indie – rock electronica, alternative rock, grunge, garage, post – punk. Εσείς ξεκινήσατε από την αρχή με τη διάκριση ενός indie ήχου (με την ευρύτερη έννοια του όρου) ή ήρθε στην πορεία;\nΒασίλης: Δεν είχαμε ακριβώς στο μυαλό μας να χρησιμοποιήσουμε έτοιμες φόρμες, πιο πολύ θέλαμε να είμαστε αυθεντικοί μέσα από τις επιρροές μας. Άλλωστε η αισθητική που τώρα πλέον έχει οριοθετηθεί ως “indie”, εκείνη την εποχή ήταν ακόμα ρευστή. Εμάς μας άρεσαν πολλά είδη μουσικής και ιδιαίτερα οι psychedelic – pop μπάντες από τα 60’s, άλλωστε αγαπημένο μας group είναι οι Love. Το πρώτο δικό μας κομμάτι ήταν το “Angel Flower”, το οποίο είναι αρκετά προς αυτό το στυλ.\n– Οι Next Time Passions θα λέγαμε ότι έχουν μια twee αισθητική;\nΔημήτρης: Για να είμαστε ακριβείς οι NTP, δεν είχαν ποτέ twee αισθητική. Από την άλλη, επειδή δεν υπάρχει και ακριβής ορισμός του twee, (στην Αγγλία που πρωτοακούστηκε η έκφραση αναφερόμενη σε μουσική, δεν ήταν φιλοφρόνηση), ούτε και την αποκηρύσσουμε. Ο καθένας μπορεί να μας κατατάξει, όπου νομίζει στην εσωτερική του κατάταξη, αν αυτό τον διευκολύνει… Εγώ γενικά δεν βάζω ετικέτες, όταν με ρωτάνε τί μουσική παίζετε, δεν μπορώ να απαντήσω μονολεκτικά ή έστω με μία φράση, πάντως το twee δεν θα ήταν μέσα σε αυτές.\nΒασίλης: Εμείς δεν είμαστε twee ή τουλάχιστον δεν είμαστε μόνο twee! Γενικά ο όρος χωράει πολύ συζήτηση… Με την Βρετανική slang έννοια, αναφέρεται σε κάτι που είναι “very sweet and almost childish cute“, και χρησιμοποιήθηκε πιο πολύ για να μειώσει το είδος αυτής της μουσικής και της γενικότερης αισθητικής (ντύσιμο, μαλλιά, αξεσουάρ κλπ). Τώρα, επειδή εμείς στην αρχή, αλλά και στην πορεία έχουμε επηρεαστεί πολύ από twee pop μπάντες και όλο το concept των Next Time Passions είναι αρκετά κοντά ως δημιουργία και παρουσία στο να δίνει προτεραιότητα στην μελωδία, στην εσωτερικότητα και στην ανταλλαγή συναισθημάτων, θα μπορούσε κάποιος να πει ότι ναι, είμαστε και twee κατά κάποιο τρόπο. Πάντως όλη αυτή η σκηνή, στην πορεία ενσωμάτωσε κι άλλα μουσικά στοιχεία και «σκλήρυνε» αρκετά τον ήχο της, με αποτέλεσμα να χρησιμοποιείται περισσότερο ο όρος “brit pop”, που νομίζω ότι μας περιγράφει καλύτερα, αν κάποιος θα ‘θελε να βάλει μία μονολεκτική ταμπέλα.\n– Indie DIY (do it yourself) : πόση εφαρμογή έχει στις μέρες μας;\nΑντώνης: Μεγαλύτερη από ποτέ! Οι περισσότερες μπάντες τα κάνουν όλα μόνες τους και είναι αυτοχρηματοδοτούμενες. Και καλά κάνουν φυσικά, διότι δεν υπάρχουν εταιρίες που θα ενδιαφερθούν για κάτι άλλο, πέραν του όποιου «κέρδους» ίσως αποφέρει η κάποια «απήχηση» που ενδεχομένως θα έχει μια μπάντα.\nΔημήτρης: Δεν μπορώ να σκεφτώ κάτι άλλο, εκτός από DIY!\nΒασίλης: Εμένα και ο ενισχυτής μου είναι DIY ! (γέλια)\n– Ποια είναι η αίσθηση που έχεις, όταν παίζεις μπροστά στο κοινό τη δεκαετία του 1990 και πώς διαμορφώνεται η εμπειρία του live το 2009, μετά την επανένωσή σας;\nΒασίλης: Σίγουρα στις μέρες μας, που υπάρχει απεριόριστη πρόσβαση στη μουσική πληροφορία, το κοινό έχει πολλά περισσότερα ακούσματα και είναι πιο απαιτητικό, εξάλλου και οι μπάντες είναι σε πολύ καλύτερο επίπεδο. Στην δική μας φιλοσοφία στα live, η αίσθηση έχει πιο πολύ να κάνει με την επικοινωνία και με την μετάδοση των συναισθημάτων μεταξύ μπάντας και κοινού. Νομίζω, ότι τώρα έχουμε την ωριμότητα να τα καταφέρνουμε καλύτερα σε αυτό και πλέον περνάμε καλύτερα στη σκηνή!\n– Το νεανικό κοινό που θα πρωτοέρθει να σας ακούσει και δεν έχει αναφορές –ακούσματα παρεμφερή με το συγκεκριμένο είδος μουσικής, μπορεί να “συνδεθεί” με τον ήχο σας;\nΑντώνης: Όλες οι ηλικίες μπορούν να ακούσουν όλα τα είδη μουσικής. Ένας δωδεκάχρονος μπορεί να ακούσει jazz, ένας εξηντάχρονος metal, οπότε όλες οι ηλικίες μπορούν να συνδεθούν με την μουσική και τον ήχο μας.\nΔημήτρης: Δεν είναι στιλιστικό το θέμα. Αν κάποιον τον αγγίζουν εσωτερικά οι μελωδίες- συνθέσεις μας, δεν νομίζω ότι θα έχει πρόβλημα με το είδος.\n– Ποιος γράφει τους στίχους; Θα γράφατε μελλοντικά σε ελληνικά;\nΒασίλης: Τους στίχους τους γράφω εγώ, εκτός από δύο κομμάτια στις αρχές της πορείας μας, όπου χρησιμοποιήσαμε τα ποιήματα ενός πολύ καλού φίλου. Είμαι πολύ τυχερός, γιατί τα παιδιά μου έχουν εμπιστοσύνη και έχουν αφήσει το ελεύθερο να γράφω ό, τι αισθάνομαι κάθε φορά.\nΑν γράψουμε ποτέ Ελληνικά, απλά δεν θα είναι Next Time Passions.\n–Ποια είναι τα θέματα που προσεγγίζουν τα τραγούδια σας, υπάρχουν αγαπημένα μοτίβα – εικόνες που χρησιμοποιείτε;\nΒασίλης: Στην πλειονότητά τους είναι βιωματικά! Αναφέρονται σε καταστάσεις και συναισθήματα, που υπήρξαν κάποτε, σε εσωτερικά άγχη και προβληματισμούς.\nΑγαπημένα θέματα: Ο χρόνος που περνά, ο εγκλωβισμός σε καταστάσεις, η ελπίδα για το αύριο.\nΣυνηθισμένες εικόνες που θα βρεις στα τραγούδια μας είναι η θάλασσα, τα πρωινά και τα γυναικεία μαλλιά. Αλλά όχι όλα ταυτόχρονα! (γέλια)\n– Δηλώνετε σε προηγούμενη συνέντευξή σας ενθουσιασμένοι και αφοσιωμένοι μπάντα που επανενώθηκε μετά από τόσα χρόνια. Τι θυμάστε από τα παλιά, που ίσως δεν θα επαναλαμβάνατε;\nΒασίλης: Τότε ζούσαμε πιο πολύ για την στιγμή, για το live και δεν μας απασχολούσε τί θα αφήσουμε πίσω… Αν μπορούσα να γύριζα τον χρόνο πίσω, πιστεύω ότι όλοι θα θέλαμε να έχουμε περισσότερες ηχογραφήσεις και κυκλοφορίες από την πρώτη μας περίοδο. Α, και περισσότερες φωτογραφίες!\n– 25 χρόνια “μετράει” η μπάντα και τί καλύτερο από ένα επετειακό live στο Ρομάντσο! Ποια είναι τα συναισθήματά σας;\nΑντώνης: Προσμονή για ένα όμορφο βράδυ!\nΔημήτρης: Εγώ σε κάθε live νιώθω σαν να είναι το πρώτο!\nΒασίλης : Νιώθω λίγο δέος! Αν κάποιος μου έλεγε το 1991, ότι το 2016 θα υπάρχουν οι Next Time Passions, θα γράφουν καινούρια τραγούδια και θα κάνουν live, δεν θα μπορούσα να το πιστέψω!\nΗλίας : Αγωνία και χαρά, όπως και παλιά!\n– «Next Time Passions»: Με μία λέξη, τί είναι για σένα;\nΤους αφήνω να συνεχίσουν την πρόβα τους… αφού τους ακούσω λίγο ακόμα να παίζουν… αλλά μόνο λίγο, γιατί έπεται η συνέχεια του μουσικού ταξιδιού, το Σάββατο στις 14/5 στο Ρομάντσο!\nΦεύγοντας τους ρωτώ: «Τελικά τί σημαίνει ‘’Next Time Passions’’;»\nNext Time Passions: Περίπου ότι και στα Ελληνικά…δηλαδή τα Πάθη της Επόμενης Φοράς, με το Passions να παραπέμπει περισσότερο στο ερωτικό στοιχείο. Περιέχει ίσες δόσεις πίκρας, γι’ αυτό που τελειώνει, και ελπίδας, γι’ αυτό που θα έρθει, αλλά πάντα με την δέουσα ένταση, εξ’ ου και το Passions!\nRendez-Vous @ Romantso! Και πού ξέρετε…Οι Next Time Passions μπορεί να γίνουν για σας τα Πάθη της Επόμενης Φοράς…\nΗμερομηνία: Σάββατο 14 Μαΐου 2016, ώρα προσέλευσης: 21.00\nVenue: Ρομάντσο, Αναξαγόρα 3-5, Αθήνα\nΠληροφορίες: Τηλέφωνο: 216 7003325, www.romantso.gr


Πώς να κόψεις αφέλειες μόνη σου στο σπίτι σαν επαγγελματίας κομμώτρια | iefimerida.gr\nΑΝΕΝΕΩΣΕ ΤΙΣ ΑΦΕΛΕΙΕΣ\nΟι αφέλειες είναι από τις μεγαλύτερες τάσεις της σεζόν.\nΘυμάσαι την προηγούμενη φορά που επισκέφθηκες το κομμωτήριο για να αλλάξεις το στιλ των μαλλιών σου, κόβοντας, τελικά, αφέλειες πάνω από το μέτωπο; Τα χαριτωμένα bangs στόλισαν κυριολεκτικά το πρόσωπο σου.\nΤρεις εβδομάδες μετά, όμως, βρίσκεσαι αντιμέτωπη με ένα πρόβλημα. Οι αφέλειες σου έχουν ήδη μακρύνει αρκετά, σε σημείο που φτάνουν στα μάτια σου και σε ενοχλούν. Λατρεύεις τις αφέλειές σου και πλέον δεν τις αλλάζεις με τίποτα, όμως δεν έχεις ούτε διάθεση, ούτε χρόνο, αλλά ούτε και το budget για να επισκέπτεσαι τόσο συχνά τον κομμωτή σου ώστε να τις φρεσκάρεις και να κόβεις τις ακρούλες που μακραίνουν τόσο γρήγορα. Έτσι, λοιπόν, για να μην τρέχεις συνεχώς να διορθώσεις την λεπτομέρεια που έχει γίνει όμως ενοχλητική, σου βρήκαμε τη λύση. Είναι πραγματικά πολύ εύκολο να τριμάρεις τις αφέλειες σου μόνη σου και να αποφύγεις τις τόσο συχνές επισκέψεις στο hair salon. Mε αυτά τα expert tips μπορείς να το πετύχεις εντελώς μόνη σου, χωρίς να κάνεις κανένα λάθος -ξέρουμε πως θα στοίχιζε ακριβά στην εικόνα σου- αλλά και χωρίς να το μετανιώσεις στην συνέχεια. Ναι κι όμως είναι δυνατό.\nΑκολουθώντας κατά γράμμα αυτά τα 6 βήματα, οι φίλες σας δεν θα πιστεύουν πως έκοψες τις αφέλειες μόνη σου.\nTα βήματα για κόψετε τις αφέλειες μόνες σας στο bovary.gr


Εκατέρωθεν πυρά Αρναούτη-Παντελίδου: «Δεν λογαριάζω τίποτα. Θα σας γονατίσω» - «Σήμερα αποκαλύφθηκε το κίνητρο του ψεύδους» - SHOWBIZ - People Greece\nΕκατέρωθεν πυρά Αρναούτη-Παντελίδου: «Δεν λογαριάζω τίποτα. Θα σας γονατίσω» – «Σήμερα αποκαλύφθηκε το κίνητρο του ψεύδους»\n11/01/2017 07:20:47 μμ\nΟι αναρτήσεις της Μίνας Αρναούτη, τα συνεχή ρεπορτάζ και οι απαντήσεις της οικογένειας του Παντελή Παντελίδη έχουν προκαλέσει φρενίτιδα στα social media. Κάθε ανάρτηση στο facebook τόσο από την 31χρονη καλλονή όσο και από την Αθηνά Παντελίδου γίνονται μέσα σε μικρό διάστημα viral, περιλαμβάνοντας αποκαλύψεις και εκατέρωθεν κατηγορίες.\nΟι αναρτήσεις της Μίνας Αρναούτη από χθες το βράδυ και ο χαρακτηρισμός «ζώα» δεν πέρασε ασχολίαστος από την οικογένεια του αδικοχαμένου τραγουδιστή. Όπως είδαμε νωρίτερα μέσα από την εκπομπή Αλήθειες με τη Ζήνα, απάντησαν χαρακτηριστικά: «Δεν μπορεί κανείς να αποκαλεί ζώα την οικογένειά μας, να επιτίθεται σε εμάς και στη μνήμη του παιδιού μας».\nΜάλιστα η Αθηνά Παντελίδου ανέβασε στα social media το τελευταίο τραγούδι του γιου της γράφοντας: «Ο σεβασμός και η αξιοπρέπεια δεν επιβάλλεται, κερδίζεται».\nΛίγο αργότερα όμως και μέσα από την εκπομπή LaBiri Biri, είδαμε τον πραγματογνώμονα Αναστάσιο Δέδε και τεχνικό σύμβουλο της οικογένειας Παντελίδη. Ο κ. Δέδες αναφέρθηκε στα επιστημονικά του ευρήματα που αφορούν στο τεχνικό κομμάτι της υπόθεσης. Ανάμεσα σε άλλα λοιπόν είπε χαρακτηριστικά: «Από τον έλεγχο που έκανα σε συνεργασία με τα ευρήματα του κ. Ραπτογιάννη, εκτίμηση μου είναι επιστημονικά ότι η πίσω επιβάτιδα δεν έκανε χρήση ζώνης ασφαλείας. Αυτές ήταν οι ενστάσεις μου τις οποίες έχω καταγράψει και έχω τονίσει κι έχω δώσει στον δικηγόρο της».\nΔείτε το απόσπασμα από την εκπομπή με όσα αποκάλυψε.\nΜε αφορμή τη συγκεκριμένη δήλωση και γνωμάτευση η Μίνα Αρναούτη πήρε και πάλι το «όπλο» της και έγραψε στο Facebook το παρακάτω μήνυμα, επισυνάπτοντας αποσπάσματα από διαλόγους με φίλους της.\n«Τι μου στέλνουν άτομα που με ήξεραν για το θέμα ζώνης… Τι είπαν οι πραγματογνώμονες του κράτους;;;; Βγες κότα δημοσιογράφε και βγάλε το έγγραφο που το κάνεις γαργάρα τόσο καιρό! Ντροπή σε όλους σας! Φορούσα ζώνη σχεδόν πάντα! Του είπα να μην τρέχει! Δεν άκουσε! Τι φταίω εγώ; Να τον τράβαγα από το αυτί;», επεσήμανε σχετικά με όσα συνέβησαν το μοιραίο βράδυ.\nΣυνημμένες είναι και δύο φωτογραφίες, με φίλους της να της τονίζουν το ζήτημα για τη ζώνη, που φορούσε πάντα ακόμη και στις μικρότερες διαδρομές. Σε συνέχεια της ανάρτησης όμως εκρήγνυται για την οικογένεια του Παντελή Παντελίδη.\nΣτις 4 Ιουνίου του 2016, ο Τριαντάφυλλος Παντελίδης αλλά και η μητέρα του ανέβασαν ένα συγκλονιστικό σημείωμα από το σημείο του τροχαίου που ανέφερε στοιχεία για την Φρόσω, τη Μίνα αλλά και την Αθηνά Παντελίδου.\nΜε αφορμή εκείνη την ανάρτηση, η Μίνα συνέχισε στο ίδιο post γράφοντας: «ΔΕΝ ΞΕΧΝΩ ΤΟ ΣΗΜΕΙΩΜΑ ΓΙΑ ΤΑ ΔΗΘΕΝ ΝΤΑΛΑΒΕΡΙΑ που δημοσιεύατε! Με βγάλατε εμένα που δουλεύω από τα 17 μου βίζιτα; Ποιοι εσείς που χωρίς εκείνον είστε τίποτα και οι φίλοι του σας σιχαίνονται πια!!! Έχετε μείνει με κάτι θαυμαστές από τα κατσάβραχα και με τα χρήματα που σας άφησε να πολεμάτε να πάρετε και αποζημίωση και καλά στο όνομα της αλήθειας!».\nΕν συνεχεία δε σχολίασε ανεβάζοντας την ίδια φωτογραφία και λέγοντας: «Αν σας ένοιαζε η αλήθεια μόνο γιατί προσπαθήσατε να μας βγάλετε βίζιτες; Μήπως γιατί ξεχάσατε ότι κάναμε παρέα;;; Μήπως γιατί σαν βίζιτες θα ήταν πιο εύκολο να κάναμε κακό σε κάποιον για τα λεφτά; Με μεθοδικότητα όλα, έτσι;;; Τι να σεβαστώ;;; Την δική μου μάνα ποιος την σεβάστηκε που κοιμόταν σε καρέκλες και καναπέδες 5 μήνες;;;\nΦέρατε λουλούδια και;;;; Ήταν βοήθεια αυτό;;; Μάθατε που χτύπησα και την άλλη μέρα λέγατε σενάρια επιστημονικής φαντασίας!\nΔεν λογαριάζω τίποτα! Ούτε τα λεφτά, ούτε ότι πέρασα! Θα σας γονατίσω μόνο για το βίζιτα που είπατε! Γι αυτό δεν κάνω μόκο! Γιατί δεν υπολογίζω τίποτα μπροστά στο άδικο!».\nΔείτε την ανάρτησή της αλλά και το σχόλιό της\nΗ Αθηνά Παντελίδου με τη σειρά της απάντησε πριν περίπου μία ώρα σχολιάζοντας απλά τις χθεσινές αναρτήσεις της Μίνας: «Σήμερα αποκαλύφθηκε το κίνητρο του ψεύδους».


Έχω μάτια και βλέπω: Επίκειται δεύτερο «κούρεμα»;\nΟι αποκλίσεις από τους στόχους θέτουν σε κίνδυνο τη βιωσιμότητα του ελληνικού χρέους. Αυτό θα έδινε τότε βάσει καταστατικού τη δυνατότητα στο ΔΝΤ, που συμμετέχει αυτή τη στιγμή με το ένα τρίτο της χρηματοδότησης προς την Ελλάδα, να αρνηθεί την καταβολή περαιτέρω χρημάτων. Σε αυτήν την περίπτωση ένα τρίτο πακέτο βοήθεια για τη χώρα θα καθίστατο απαραίτητο. Ένα τέτοιο ενδεχόμενο όμως απορρίπτεται, λένε πηγές από την ΕΕ, κατηγορηματικά από τουλάχιστον 6 κράτη της ευρωζώνης, μεταξύ αυτών και η Γερμανία. Η επιδίωξη της ελληνικής κυβέρνησης να παρατείνει το ελληνικό πρόγραμμα κατά δύο χρόνια δεν αποκλείεται πάντως ακόμη επίσημα, παρά τις εκτιμήσεις ότι θα μπορούσε να κοστίσει στους δανειστές έως και 50 δισ. επιπλέον.\nΩς τελευταία επιλογή απομένει μία παραγραφή χρέους. Ιδιώτες πιστωτές, δηλαδή τράπεζες, ασφαλιστικές και επενδυτικά κεφάλαια είχαν παραιτηθεί τον περασμένο Μάρτιο από μέρος των απαιτήσεών τους έναντι της Αθήνας. Τώρα θα ήταν η σειρά των κρατικών πιστωτών (ΕΚΤ, ΔΝΤ και κράτη της ευρωζώνης) να πράξουν κάτι ανάλογο. Αυτό θα οδηγούσε όμως σε μετακύληση των βαρών στους φορολογουμένους. Όπως δήλωσαν οι Ευρωπαίοι αξιωματούχοι στο Reuters, από οικονομική σκοπιά θα ήταν συνετή μια αναδιάρθρωση των χρεών, ωστόσο αυτή τη στιγμή απουσιάζει η πολιτική προθυμία για κάτι τέτοιο.\nΗ ιδέα πάντως ενός δεύτερου κουρέματος δεν είναι καινούρια. Την είχε φέρει στο τραπέζι της συζήτησης στις αρχές Ιουλίου ο πρώην επικεφαλής της Deutsche Bank Γιόζεφ Άκερμαν σε μία ομιλία του στη Ζυρίχη. «Ένα δεύτερο κούρεμα δεν θα με εξέπληττε» δήλωσε προ τριών εβδομάδων ο Αμερικανός δικηγόρος Λι Μπούχβαλντ, που είχε εμπλακεί στις ρυθμίσεις του ελληνικού κουρέματος για τους ιδιώτες πιστωτές το Μάρτιο.\nΣτο τέλος Ιουνίου, μετά την τελευταία Σύνοδο Κορυφής ήρθε και η σχετική τοποθέτηση από την ΕΚΤ. Ο επικεφαλής οικονομολόγος της, Γερμανός Γιοργκ Άσμουσεν είχε δηλώσει στην Καθημερινή ότι υπάρχει η πιθανότητα η βιωσιμότητα του ελληνικού χρέους να βρεθούν και πάλι στην «κόψη του ξυραφιού». Σε τέτοια περίπτωση ανάγκης θα έπρεπε, σύμφωνα με τον κ. Ασμουσεν, να γίνουν παρεμβάσεις αποκατάστασης της βιωσιμότητας. Αυτό λέγεται με άλλα λόγια παραγραφή χρέους. Deutsche Welle\nΑναρτήθηκε από exomatiakaivlepo στις 7/27/2012 09:21:00 π.μ.


Πνίγηκε από Κρούσματα η Ελασσόνα: Δεκάδες άτομα σε καραντίνα... 13 σχολικά τμήματα κλειστά! | Εφημερίδα "Στόχος" - Stoxos newspaper\nΠνίγηκε από Κρούσματα η Ελασσόνα: Δεκάδες άτομα σε καραντίνα... 13 σχολικά τμήματα κλειστά!\nΣυναγερμός έχει σημάνει στην Ελασσόνα καθώς έχουν εντοπιστεί κρούσματα του κορονοϊού. Αυτό, σύμφωνα με την ΕΡΤ, είχε ως αποτέλεσμα να μπουν δεκάδες άτομα σε καραντίνα.\nΠιο συγκεκριμένα, όπως μετέδωσε η ΕΡΤ, έξι αθλήτριες του βόλεϊ σε γυμναστικό σύλλογο της Ελασσόνας, δύο συγγενείς της μίας εκ των δυο και δύο προπονητές- ο ένας είναι το μπάσκετ - βρέθηκαν θετικοί στον κορονοϊό. Αυτό, σύμφωνα με το ίδιο ρεπορτάζ είχε ως αποτέλεσμα να μπουν σε καραντίνα περίπου 150 άτομα που σχετίζονται με τα κρούσματα.\nΣε καραντίνα είναι οι ομάδες βόλεϊ και μπάσκετ του συλλόγου αλλά και όλα τα παιδιά που έκαναν γυμναστική στις εγκαταστάσεις του συλλόγου ή είχαν γυμναστές τους προπονητές του συλλόγου. Για τον λόγο αυτόν έχει ανασταλεί η λειτουργία και 13 σχολικών τμημάτων.\nΑναλυτικά οι ανακοινώσεις του δήμου Ελασσόνας όπως δημοσιεύθηκαν στο σάιτ του\nΑπό το Δήμο Ελασσόνας ανακοινώνεται ότι, σύμφωνα με τις οδηγίες του ΕΟΔΥ, όσοι προπονητές και αθλούμενοι χρησιμοποίησαν το χώρο του Κλειστού Γυμναστηρίου Ελασσόνας θα πρέπει να τεθούν σε κατ' οίκον περιορισμό για 14 ημέρες από την ημέρα που εισήλθαν τελευταία φορά στο χώρο, λόγω του μεγάλου αριθμού κρουσμάτων που εντοπίστηκαν και συνδέονται με τις ομάδες βόλεϊ και μπάσκετ του


Κάνηθος Εύβοιας - Βικιπαίδεια\nΗ Κάνηθος είναι συνοικία της Χαλκίδας που αντιστοιχεί στο ηπειρωτικό τμήμα της πόλης. Υπήρξε ξεχωριστός οικισμός μέχρι το 1971 οπότε καταργήθηκε και αποτέλεσε επίσημα συνοικία της Χαλκίδας. Μέχρι το 1954 ονομαζόταν Καράμπαμπα, οπότε μετονομάστηκε σε Κάνηθο από το όνομα αρχαίας πόλη που αναφέρεται στην περιοχή αυτή. Στην Κάνηθο ξεχωρίσει το κάστρο του Καράμπαμπα που κυριαρχεί στην κορυφή του λόφου πάνω από τον οικισμό. Στην είσοδο του κάστρου βρίσκεται ο τάφος του λογοτέχνη Γιάννη Σκαρίμπα.\nΣτην περιοχή του κάστρου τοποθετείται η αρχαία Κάνηθος σύμφωνα με πολλούς ερευνητές καθώς σώζονται ίχνη κτισμάτων και τάφων . Κατά την διάρκεια της Βυζαντινής περιόδου όπως και κατά την διάρκεια της Φραγκοκρατίας η περιοχή παρέμενε ανοχύρωτη. Ο λόφος οχυρώθηκε από τους Οθωμανούς, το 1684, στις αρχές του 6ου Βενετοτουρκικού πολέμου. Το κάστρο πολιορκήθηκε από τον Βενετό Φραντζέσκο Μοροζίνι, το 1688, χωρίς επιτυχία και παρέμεινε σε Οθωμανικό έλεγχο μέχρι την απελευθέρωση της Ελλάδας. \nΤα επόμενα χρόνια στους πρόποδες του κάστρου άρχισε να αναπτύσσεται ο σημερινός οικισμός. Πρώτη επίσημη αναφορά του Καράμπαμπα (μετέπειτα συνοικία Κανήθου) έχουμε το 1835, όταν ο οικισμός προσαρτήθηκε στον δήμο Χαλκιδέων. Αναφέρεται ξανά επίσημα το 1928 και εντάχθηκε στην κοινότητα Χαλίων (μετέπειτα Δροσιάς). Το 1938 εντάχθηκε στον δήμο Χαλκιδέων. Το 1971 καταργήθηκε και αποτέλεσε επίσημα συνοικία της Χαλκίδας. Τις τελευταίες δεκαετίες σημειώνεται μεγάλη ανοικοδόμηση, κυρίως στο τμήμα βόρεια του κάστρου, που ακολούθησε την ένταξη στο σχέδιο πόλεως της περιοχής αυτής.\nΤο κάστρο Καράμπαμπα[Επεξεργασία | επεξεργασία κώδικα]\nΤο Κάστρο Καράμπαμπα χτίστηκε από τους Οθωμανούς, το 1684, για την προστασία της Χαλκίδας από τους Βενετούς. Σχεδιάστηκε από τον Βενετό Gerolimo Galopo και η αρχιτεκτονική του είναι περισσότερο Ευρωπαϊκή, παρά Οθωμανική. Καταλαμβάνει την κορυφή του λόφου της Κανήθου. Έχει μέγιστο πλάτος 240 μέτρα και μέγιστο μήκος 54 μέτρα. Διαθέτει μία πύλη που βρίσκεται στην νοτιοανατολική πλευρά του. Το κάστρο έχει αποκατασταθεί σήμερα σε μεγάλο βαθμό χάρη στις εργασίες που πραγματοποιήθηκαν κατά τα έτη 1985-2000. Σήμερα στο εσωτερικό του λειτουργεί εκθεσιακός χώρος οπού εκτίθενται γλυπτά από την περιοχή της Χαλκίδας.\n↑ Πανδέκτης μετονομασίες, Καραμπαμπάς-Κάνηθος\n↑ 2,0 2,1 Υπουργείο πολιτισμού Κάστρο Καράμπαμπα\n↑ Servitoros Αρχειοθετήθηκε 2011-11-26 στο Wayback Machine. Κάνηθος\n↑ Διοικητικές μεταβολές ΟΤΑ, Κοινότητα Χαλίων\n↑ Διοικητικές μεταβολές ΟΤΑ, Δήμος Χαλκιδέων\n↑ «Servitoros Κάστρο Καράμπαμπα». Αρχειοθετήθηκε από το πρωτότυπο στις 21 Ιανουαρίου 2011. Ανακτήθηκε στις 26 Ιουνίου 2011.\n↑ «Πρόγραμμα Τοπικής Ιστορίας ΙΜΕ, Τα μουσεία της Χαλκίδας». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 6 Δεκεμβρίου 2015.\nΑνακτήθηκε από "https://el.wikipedia.org/w/index.php?title=Κάνηθος_Εύβοιας&oldid=7940904"\nΤελευταία τροποποίηση 10:17, 24 Δεκεμβρίου 2019.


Νικόλας Παπαδόπουλος: Έλληνας Επιστήμονας Ανακάλυψε Πρωτοποριακή Εξέταση Αίματος Για Ανίχνευση 8 Ειδών Καρκίνου - Fanpage\nΝικόλας Παπαδόπουλος: Θεωρείται ειδικός στην καρκινική διαγνωστική. Κατέχει την θέση του καθηγητή ογκολογίας στο Πανεπιστήμιο Johns Hopkins Kimmel Cancer Center. Είναι διευθυντής μεταφραστικής γενετικής στο κέντρο Hopkins Ludwig.\nΜαζί με την επιστημονική του ομάδα ανέπτυξαν τεστ, το οποίο είναι ικανό να διαγνώσει έγκαιρα και ταυτόχρονα οκτώ διαφορετικά είδη καρκίνου. Το κόστος αναμένεται να είναι έως 500 δολάρια ανά ασθενή\nΗ ανακάλυψη του τεστ – Οι πρώτες δοκιμές\nΔοκιμάσθηκε σε 1.005 ασθενείς με διαγνωσμένους μη μεταστατικούς καρκίνους (σταδίου ένα έως τρία) των ωοθηκών, του ήπατος, του στομάχου, του παγκρέατος, του οισοφάγου, του παχέος εντέρου, των πνευμόνων και του μαστού, οι οποίοι δεν είχαν εξαπλωθεί σε άλλα όργανα. Για πέντε από αυτούς τους καρκίνους (ωοθηκών, ήπατος, στομάχου, παγκρέατος και οισοφάγου) δεν υπάρχει μέχρι σήμερα κανένα τεστ έγκαιρης διάγνωσης.\nΑνίχνευσε κατά μέσο όρο περίπου το 70% αυτών των καρκίνων, με ποσοστά επιτυχίας που κυμαίνονταν ανάλογα με το είδος καρκίνου: από το 33% για τον καρκίνο του μαστού έως το 98% για τον καρκίνο στις ωοθήκες.\nΤο κόστος αναμένεται να είναι έως 500 δολάρια ανά ασθενή, χρησιμοποιεί υπολογιστικό αλγόριθμο μηχανικής μάθησης για να εντοπίσει το σημείο του σώματος όπου βρίσκεται το όργανο που έχει τον καρκίνο. Το τεστ είναι αποτελεσματικότερο στην ανίχνευση καρκίνων δεύτερου και τρίτου σταδίου από ό,τι πρώτου (ανιχνεύει το 43% κατά μέσο όρο των καρκίνων αρχικού σταδίου).\nΗ δημοσίευση και το τεράστο ενδιαφέρον


Του Αγίου Βαλεντίνου, παμε Gusto! | Bistro Gusto Orestiada\nΤου Αγίου Βαλεντίνου, παμε Gusto!\nΣήμερα η γιορτή του Αγίου Βαλεντίνου, μια ωραία αφορμή για να περάσετε ένα ευχάριστο μεσημέρι ή βράδυ με το αγαπημένο σας πρόσωπο στο Gusto!\nΤο εορταστικό μας πιάτο ημέρας είναι ατομικό ρολάκι από φιλέτο κοτόπουλο γεμισμένο με προσούτο, σερβιρισμένο πάνω σε πουρέ πατάτας με παντζάρι και σάλτσα βασιλικού.\nΕμείς στο Gusto γνωρίζουμε ότι τίποτα δεν συμβάλλει στην ρομαντική ατμόσφαιρα τόσο όσο ένα μπουκάλι υπέροχο κρασί από την πλούσια κάβα μας.\nΣτις 14 Φεβρουαρίου γιορτάζει ο Άγιος Βαλεντίνος που θεωρείται προστάτης των ζευγαριών και γι’ αυτό η συγκεκριμένη ημέρα έχει καθιερωθεί ως η μέρα των ερωτευμένων. Ωστόσο ενώ όλοι γιορτάζουν, ελάχιστοι γνωρίζουν την πραγματική ιστορία του αγίου που έγινε μάρτυρας για τον έρωτα.\nΚαταρχάς, η 14η Φεβρουαρίου, είναι στην πραγματικότητα η μέρα που πέθανε ο άγιος Βαλεντίνος στη Via Flaminia βόρεια της Ρώμης.\nΣύμφωνα με τον κυρίαρχο θρύλο, ο Βαλεντίνος, ήταν ιερωμένος που έζησε τον 3ο αιώνα υπό την βασιλεία του αυτοκράτορα Κλαύδιου τον Γοτθικού. Ο συγκεκριμένος αυτοκράτορας είχε απαγορεύσει τους γάμους, προκειμένου να μην αποσπάται η προσοχή των στρατιωτών του από τον πόλεμο. Όμως ο Άγιος Βαλεντίνος, στα κρυφά πάντρευε ερωτευμένα ζευγάρια και γενικά βοηθούσε τους Χριστιανούς, γεγονός που θεωρούνταν έγκλημα.\nΣυνελήφθη για την πράξη του αυτή και φυλακίστηκε και ενώ ο αυτοκράτορας αρχικά αποφάσισε να του δώσει χάρη, ο Βαλεντίνος προσπάθησε να τον μυήσει στον Χριστιανισμό και έτσι εξοργισμένος τον καταδίκασε σε θάνατο δια λιθοβολισμού. Παρολαυτά, ο Βαλεντίνος επέζησε από τον λιθοβολισμό κι έτσι τον αποκεφάλισαν έξω από την πύλη της Flaminia στις 14 Φεβρουαρίου του έτους 169 μΧ.\nΗ μέρα του Αγίου Βαλεντίνου καθιερώθηκε επίσημα τον 14ο αιώνα και συνδέθηκε με την έννοια της ευγενούς αγάπης, ενώ την πρώτη γραπτή αναφορά του Βαλεντίνου ως αγίου την συναντάμε το 1382 στο ποίημα «Το Κοινοβούλιο των Πτηνών» (Parlement of Foules) του Τζέφρι Τσόσερ.\nΣτη σύγχρονη εποχή η μέρα του Αγίου Βαλεντίνου, είναι επίσημη εορτή στην Αγγλικανική Κοινωνία, καθώς και στην Λουθηρανική Εκκλησία, όμως στην περιοχή της Ανατολικής Ορθόδοξης Εκκλησίας ο Άγιος Βαλεντίνος ο Πρεσβύτερος γιορτάζεται στις 6 Ιουλίου και ο Ιερομάρτυρος Άγιος Βαλεντίνος (Ο Επίσκοπος του Τerni), γιορτάζεται στις 30 Ιουλίου. Ετσι λόγω της γενικής ασάφειας του βίου του συγκεκριμένου Αγίου, έχει καθιερωθεί το όνομα Βαλεντίνος ή Βαλεντίνη να γιορτάζεται στις 14 Φεβρουαρίου, την επικρατέστερη ως ημέρα θανάτου του συγκεκριμένου αγίου, ενώ το διακοσμημένο με άνθη λείψανο του Αγίου Βαλεντίνου εκτίθεται στην βασιλική εκκλησία Saint Mary in Cosmedin στη Ρώμη.


Πως Θα Ζησω Με Το Διαδικτυο; - Μελετες (BKS.1028191)\nΑρχική > Βιβλία > Μελέτες > ΠΩΣ ΘΑ ΖΗΣΩ ΜΕ ΤΟ ΔΙΑΔΙΚΤΥΟ;\nΒΑΦΟΠΟΥΛΟΣ ΜΙΧΑΛΗΣ στην κατηγορία ΜΕΛΕΤΕΣ\nΣυγγραφέας: ΒΑΦΟΠΟΥΛΟΣ ΜΙΧΑΛΗΣ\nΠΛΑΙΣΙΟ ΣΥΜΒΙΩΣΗΣ ΓΙΑ ΓΟΝΕΙΣ ΔΑΣΚΑΛΟΥΣ ΚΑΙ ΚΑΘΕ ΧΡΗΣΤΗ\nΌπως όλοι γνωρίζουμε το Διαδίκτυο βρίσκεται πλέον παντού. Στο σχολείο, στο έγκλημα, στη διασκέδαση, στον εκφοβισμό, στην ενημέρωση, στην εργασία, στην απάτη, στην κυβέρνηση και στον θάνατο. Βρίσκεται στο κινητό. Στα χέρια μας. Στα χέρια των παιδιών και των φίλων, των δασκάλων και των συνεργατών μας. Είναι παντού, είναι πολύπλοκο και αντιφατικό.\nΤο να είσαι σήμερα γονιός, δάσκαλος ή επαγγελματίας απαιτεί να διαχειρίζεσαι πρωτόγνωρες ισορροπίες και νέες δεξιότητες. Οι έτοιμες συνταγές δεν λειτουργούν αποτελεσματικά, διότι το Διαδίκτυο επηρεάζει σχεδόν κάθε υφή της ύπαρξής μας και αλλάζει σαν αστραπή.\nΉρθε η ώρα να μιλήσουμε για την online διαβίωση και τα κύρια συστατικά της. Δεν αρκεί μόνο η συμβουλή «μέχρι δύο ώρες στο Διαδίκτυο και ο υπολογιστής σε κεντρικό σημείο». Γιατί μπορεί να μην φτάνει ο χρόνος ή να είναι καταστροφικά άφθονος. Γιατί τα παιδιά μας είναι στο Διαδίκτυο από το κινητό του συμμαθητή τους. Και από οπουδήποτε αλλού θελήσουν.\nΠΩΣ ΘΑ ΖΗΣΩ ΜΕ ΤΟ ΔΙΑΔΙΚΤΥΟ; (BKS.1028191)\nΠΩΣ ΘΑ ΖΗΣΩ ΜΕ ΤΟ ΔΙΑΔΙΚΤΥΟ; BKS.1028191 ΒΑΦΟΠΟΥΛΟΣ ΜΙΧΑΛΗΣ ΒΑΦΟΠΟΥΛΟΣ ΜΙΧΑΛΗΣ ΜΕΛΕΤΕΣ ΠΩΣ ΘΑ ΖΗΣΩ ΜΕ ΤΟ ΔΙΑΔΙΚΤΥΟ;


Ολυμπιακός: Πρώτο "ερυθρόλευκο" φιλικό και… νίκη. - Tromaktiko.gr\nΟλυμπιακός: Πρώτο “ερυθρόλευκο” φιλικό και… νίκη.\n19 Ιουνίου 2019 22:25\nΟ Ολυμπιακός νίκησε με 3-2 της Βιτορούλ σε φιλικό προπονητικού χαρακτήρα στην Καλλιθέα, με τον Πέδρο Μαρτίνς να δίνει την ευκαιρία στα νέα πρόσωπα.\nΜπήκε… με το δεξί! Στο πρώτο φιλικό της νέας αγωνιστικής σεζόν, ο Ολυμπιακός επιβλήθηκε 3-2 της Κυπελλούχου Ρουμανίας, Βιτορούλ, στο “Ελ Πάσο” της Καλλιθέας. Μάνος (28′), Ποντένσε (30′) και Γκιλιέρμε (59′) σκόραραν για τους “ερυθρόλευκους”, στο παιχνίδι που έγινε κεκλεισμένων των θυρών.\nΟ Πέδρο Μαρτίνς είχε την ευκαιρία να δοκιμάσει αρκετά από αυτά που δουλεύει με τους παίκτες του στις πρώτες ημέρες της προετοιμασίας. Ο προπονητής των “ερυθρόλευκων” ξεκίνησε το ματς με τέσσερις παίκτες από τα τμήματα υποδομής και έναν ποδοσφαιριστή που προέρχεται από την Ακαδημία της ομάδας, τον Θανάση Ανδρούτσο.\nΟ Ολυμπιακός είχε τον έλεγχο της μεσαίας γραμμής, απείλησε αρχικά στο 7′ με κεφαλιά του Παπαδόπουλου και έξι λεπτά αργότερα ο Ποντένσε νικήθηκε στο τετ α τετ με τον Tordai. Στο 19′ ο Ποντένσε επιχείρησε το σουτ από τα δεξιά, χωρίς να βρει στόχο και στο 26′ ο Μαρίνος, μετά από έξοχη ατομική ενέργεια βρέθηκε σε θέση βολής, στέλνοντας την μπάλα λίγα εκατοστά πάνω από το δοκάρι.\nΗ υπεροχή του Ολυμπιακού καρποφόρησε στο 28′, όταν ο Μάνος έκλεψε έξω από την περιοχή και με πλασέ έστειλε την μπάλα στο βάθος της εστίας, γράφοντας το 1-0. Η ομάδας του Μαρτίνς διπλασίασε τα τέρματα της στο 30′ με τον Ποντένσε να φεύγει από τη μεσαία γραμμή με έξοχη προσποίηση και αφού έφτασε μέχρι τη γραμμή της μικρής περιοχής πλάσαρε εκπληκτικά τον αντίπαλο τερματοφύλακα.\nΗ Βιτορούλ μείωσε σε 2-1 στο 32′, με τον Ganea να αξιοποιεί με προβολή τη σέντρα του Tucaliuc από τα δεξιά.\nΟ Ολυμπιακός θα μπορούσε να είχε πετύχει και άλλα τέρματα στο πρώτο ημίχρονο. Αρχικά στο 39′ ο Σολδάνο γύρισε από τα αριστερά, ο Μάνος βρήκε την μπάλα, αλλά ο Grosu με προβολή πάνω στη γραμμή έσωσε τους Ρουμάνους. Ο Έλληνας επιθετικός άγγιξε το 3-1 και στο 41′. Συγκεκριμένα ο Μαρίνος γύρισε από αριστερά, ο Μάνος στόπαρε και με γυριστό σουτ έστειλε την μπάλα δίπλα από το δεξί δοκάρι. Το πρώτο ημίχρονο ολοκληρώθηκε με το σουτ του Calcan από τα δεξιά της περιοχής.\nΣτο δεύτερο μέρος ο κ. Μαρτίνς άλλαξε τα 10/11 της ομάδας, αφήνοντας μέσα μόνο τον Τζολάκη. Το ανεπίσημο ντεμπούτο τους με τη φανέλα του Ολυμπιακού έκαναν οι Κάιπερς, Μπρούνο και Μπα, οι οποίοι αγωνίστηκαν μαζί με τους Τοροσίδη, Τσιμίκα, Ιγκόρ, Σουρλή, Γκιλιέρμε, Βοΐλη και Γκερέρο.\nΠαρά τις πολλές αλλαγές ο Ολυμπιακός είχε ρυθμό στο παιχνίδι του και στο 54′ είχε καλή στιγμή με την κεφαλιά του Βοΐλη. Οτι δεν μπόρεσε να κάνει ο νεαρός επιθετικός, το έκανε ο Γκιλιέρμε στο 59′ με σουτ έξω από την περιοχή. Η φάση ξεκίνησε με σπουδαία ατομική ενέργεια του Μπρούνο και συνεχίστηκε με τακουνάκι του Βοΐλη.\nΜετά το 3-1 το σύνολο του Χάτζι ανέβηκε πιο ψηλά και στο 60′ ο Τζολάκης έδιωξε σε κόρνερ το φάουλ του Iancu. Στο 65′ οι Ρουμάνοι έφτασαν στο 3-2 με τον de Nooijer να γυρίζει από τα αριστερά και τον Iancu αυτή τη φορά να βρίσκει στόχο με κοντινό πλασέ.\nΣτο 76′ ο Κάιπερς επιχείρησε το σουτ από τα αριστερά της περιοχής, με την μπάλα να καταλήγει άουτ. Οι Ρουμάνοι “απάντησαν” στo 82′ με τον Iacob, αλλά ο Στουρνάρας που είχε πάρει τη θέση του Τζολάκη δύο λεπτά νωρίτερα, επενέβη σωτήρια κρατώντας τον Ολυμπιακό μπροστά στο σκορ.\nΣτα εναπομείναντα λεπτά οι δύο ομάδες είχαν από μία καλή στιγμή για να σκοράρουν. Ο de Nooijer στο 89′ “σημάδεψε” το δοκάρι και στο επόμενο λεπτό ο Γκερέρο νικήθηκε από τον αντίπαλο τερματοφύλακα στο τετ α τετ.\nΟλυμπιακός (Μαρτίνς): Τζολάκης, Μασούρας, Παπαδόπουλος, Βούκοβιτς, Μαρτίνης, Ξενιτίδης, Ανδρούτσος, Μαρίνος, Ποντένσε, Σολδάνο, Μάνος.\nΣτο δεύτερο ημίχρονο έπαιξαν: Τζολάκης (80′ Στουρνάρας), Τοροσίδης, Σουρλής, Τσιμίκας, Γκιλιέρμε, Μπα, Γκερέρο, Μπρούνο, Κάιπερς, Βοΐλης, Σίλβα.\nViitorul (Χάτζι): Tordai, Kuipers, Mladen, Ţîru, Grosu, Vînă, Mălăele, Achim, de Oliveira, Calcan, Ganea.\nΕπίσης έπαιξαν και οι: Colocaru, Buzbuchi, de Nooijer, Mățan, Iancu, Tîrcoveanu, Iacob, Keita, Popescu, Leca, Tucaliuc, Danuleasa, Ilie, Artean, Houri, Halep, Birzu\nΥφαντής στο Newsbomb: Πρόκληση αλλά και αναγκαιότητα η διεύρυνση του ΝΑΤΟ – Η τουρκική «παραφωνία»\nΠώς έχει διαμορφωθεί ο νέος κατώτατος μισθός – Αναλυτικοί πίνακες με παραδείγματα


ΠΟΛΙΤΙΚΗ ΕΝΗΜΕΡΩΣΗ: 01/14/13\nΠέρασε με 166 «ναι» το πολυνομοσχέδιο ......\nΥπερψηφίστηκε επί της αρχής και επί των άρθρων το νομοσχέδιο του υπουργείου Οικονομικών που περιλαμβάνει τις Πράξεις Νομοθετικού Περιεχομένου που αποτελούν προαπαιτούμενο για την...\nεκταμίευση των δόσεων.\nΕπί παρόντων 290 βουλευτών, επί της αρχής «ναι» ψήφισαν 166 βουλευτές, «όχι» ψήφισαν 123 βουλευτές, και ένας βουλευτής ψήφισε «παρών».\nΣτις Πράξεις Νομοθετικού Περιεχομένου περιλαμβάνονται:\n- Η Πράξη Νομοθετικού Περιεχομένου (ΦΕΚ 240/2012) η οποία τροποποιεί τους κανόνες της δανειακής σύμβασης.\nΟ αναπληρωτής υπουργός Οικονομικών, Χρήστος Σταϊκούρας, απέσυρε τις διατάξεις που δεν αποτελούν προαπαιτούμενες δράσεις για την εκταμίευση της δόσης του δανείου, από το νομοσχέδιο με τις απαιτούμενες πράξεις νομοθετικού περιεχομένου το οποίο εισήχθη προς ψήφιση στην Ολομέλεια με τη διαδικασία του κατεπείγοντος.\nΌπως είπε έλαβε υπόψη του τις παρατηρήσεις που διατυπώθηκαν και τα αποτελέσματα των διαβουλεύσεων μεταξύ των κομμάτων που στηρίζουν την κυβέρνηση.\nΑνέβηκαν οι τόνοι Σκληρές εκφράσεις στη Βουλή για «εκχώρηση εθνικής κυριαρχίας»\nO αναπληρωτής υπουργός Οικονομικών Χρ.Σταϊκούρας (Δ) στη Βουλή (Φωτογραφία: Icon )\nΣε κορυφαίο ζήτημα αντιπαράθεσης εξελίσσεται στην Ολομέλεια της Βουλής το θέμα της εκχώρησης ή μη εθνικής κυριαρχίας με βάση το πολυνομοσχέδιο του υπουργείου Οικονομικών για τα προαπαιτούμενα της δόσης του Ιανουαρίου, το οποίο, μεταξύ άλλων, επικαιροποιεί την υφιστάμενη δανειακή σύμβαση μεταξύ της Ελλάδας και του Ευρωπαϊκού Ταμείου Χρηματοπιστωτικής Σταθερότητας.\nΜετά την Ασημίνα Ξυροτήρη (ΔΗΜΑΡ) και τον πρόεδρο του ΠΑΣΟΚ, Ευάγγελο Βενιζέλο, ήρθε η σειρά του Προκόπη Παυλόπουλου (ΝΔ), να υπογραμμίσει πως δεν τίθεται ζήτημα παραχώρησης εθνικής κυριαρχίας σε περίπτωση μη ανταπόκρισης της Ελλάδας προς τις δανειακές της υποχρεώσεις, καθώς ακόμα και με το αγγλικό δίκαιο, τα δικαστήρια του Λουξεμβούργου μπορούν μονάχα να καθορίσουν το ποσό της αποζημίωσης που θα πρέπει να πληρώσει η χώρα. Το τι θα εκποιηθεί για την αποπληρωμή, το καθορίζουν τα ελληνικά δικαστήρια, συμπλήρωσε. «Η αναγκαστική εκτέλεση δεν θα γίνει επί παντός στοιχείου της Ελλάδας. Ελληνικό δικαστήριο θα κρίνει από πού. Υπόκεινται σε αναγκαστική εκτέλεση μόνον εκείνα τα στοιχεία που υπόκεινται για οποιοδήποτε ελληνικό ή άλλο φυσικό πρόσωπο» τόνισε ο κ. Παυλόπουλος.\n«Εμείς δεν είπαμε πως θα έρθουν και θα κατασχέσουν την Ακρόπολη. Το θέμα είναι πως μπορούν να πάρουν την εκμετάλλευση της Ακρόπολης, που είναι ιδιωτικό περιουσιακό στοιχείο του Δημοσίου» ανέφερε αργότερα ο εκπρόσωπος του ΣΥΡΙΖΑ, Παναγιώτης Λαφαζάνης. «Μπορούν να πάρουν την εκμετάλλευση των παραλιών μας, του ορυκτού πλούτου, του πετρελαίου. "Ιδιωτική περιουσία" μπορεί να είναι ακόμα και τα πολεμικά του σκάφη, ο χρυσός που είναι στο εξωτερικό, η εκμετάλλευση των παραλιών του» επεσήμανε. «Όλα αυτά τα έχετε παραδώσει. Τώρα μας λένε πως ο τρόπος εκτέλεσης θα είναι ελληνικός. Θα μας κρεμάσουνε και θα διαλέξουμε εμείς το σκοινί. Αυτό μας λέει ο κ. καθηγητής» σημείωσε ο κ. Λαφαζάνης.\n«Χρωστάμε 240 δισ. Πόσα είναι πια αυτή η περιουσία μας στο εξωτερικό; Η μήπως πρόθεσή μας είναι να μην πληρώσουμε αυτά τα χρήματα; Πάτε να φάτε και τα λεφτά των κρατών πλέον;» ρώτησε απευθυνόμενος στην αξιωματική αντιπολίτευση, ο κοινοβουλευτικός εκπρόσωπος της ΝΔ, Μάκης Βορίδης. «Σηκώνετε αυτή τη συζήτηση, δημιουργείτε θόρυβο, πλαστές εντυπώσεις στον ελληνικό λαό» κατηγόρησε τον ΣΥΡΙΖΑ ο κ. Βορίδης, ο οποίος παρουσίασε μάλιστα και φωτοτυπία ενός χαρτονομίσματος της Ζιμπάμπουε. «Μου έστειλαν αυτή τη φωτοτυπία. Είναι 100 τρισ. δολάρια Ζιμπάμπουε, που ισοδυναμούν με 20 δολάρια ΗΠΑ. Το καταθέτω για να δει ο κάθε ενδιαφερόμενος, από τι γλυτώσαμε, από την πληθωριστική δραχμή…» υπογράμμισε χαρακτηριστικά ο κοινοβουλευτικός εκπρόσωπος της ΝΔ .\n«Δεν ήμασταν εμείς που λέγαμε πως το Μνημόνιο έπρεπε να ψηφιστεί από 180 βουλευτές» σχολίασε ο Π.Κουρουμπλής, υπενθυμίζοντας παλαιότερες δηλώσεις του Ευάγγελου Βενιζέλου (σ.σ. συμβάσεις παραχώρησης εθνικής κυριαρχίας, υπερψηφίζονται με αυξημένη πλειοψηφία 180 βουλευτών). «Αφού δεν τίθεται ζήτημα, ας συμπεριλάβουν ρητά διάταξη εξαίρεσης της δημόσιας περιουσίας κάθε είδους και σκοπού. Και ας αποσαφηνιστεί για να καθησυχάσουν την ανησυχία της αντιπολίτευσης» συμπλήρωσε ο βουλευτής.\n«Το Συμβούλιο της Επικρατείας αξιολόγησε τη ρήτρα του αγγλικού δικαίου με το πρώτο Μνημόνιο. Μήπως δεν είναι πατριώτες εκείνοι;» αντέταξε ο εκπρόσωπος της ΔΗΜΑΡ, Νίκος Τσούκαλης.\nΟ κ. Τσούκαλης χαρακτήρισε και ως «θετικότατη πράξη και ενέργεια» τη συνάντηση του Αλέξη Τσίπρα με τον Βόλφανγκ Σόιμπλε και εξέφρασε τη βεβαιότητα πως «δεν θα του μίλησε για καταγγελία του Μνημονίου». Αναφερθείς, μάλιστα, στη στάση της κυπριακής Βουλής απέναντι στο δικό της Μνημόνιο, σημείωσε: «Μέσα σε μια μέρα, υπερψήφισε 25 νομοσχέδια εκ των οποίων τα 23 ομόφωνα. Έξω απ' το Κοινοβούλιο διαδήλωναν ανάπηροι, εκπαιδευτικοί, δημόσιοι υπάλληλοι. Και όταν ψηφίστηκαν αυτά τα νομοσχέδια, η Κύπρος βρισκόταν σε προεκλογική περίοδο. Κανένα όμως απ' τα κόμματα της αντιπολίτευσης δεν επένδυσαν στην αγανάκτηση του κυπριακού λαού…».\n«Μέγα ζητούμενο» χαρακτήρισε ο γγ της Χρυσής Αυγής Νίκος Μιχαλολιάκος την εθνική κυριαρχία εκτιμώντας ότι με το νομοσχέδιο που συζητείται στη Βουλή, «οι δανειστές της χώρας προσπαθούν να δέσουν τα συμφέροντα τους», μέσω μιας διαδικασίας που κινείται εκτός λογικής. «Κάποιοι μπορεί να θεωρούν ότι δεν είναι προδότες και ότι ψηφίζουν άδολα. Ωραία να το πιστέψουμε. Αλλά ψηφίζοντας το νομοσχέδιο την εκχώρηση την υπογράφουν», είπε.\nΩς το νομοθέτημα, με το οποίο η κυβέρνηση συνεχίζει την υπεύθυνη και συνεπή πολιτικής της για να ανταποκριθεί στην κρισιμότητα της κατάστασης, χαρακτήρισε ο αναπληρωτής υπουργός Οικονομικών, Χρ.Σταϊκούρας, το νομοσχέδιο. Ο κ. Σταϊκούρας υπογράμμισε, ότι το νομοσχέδιο περιέχει ρυθμίσεις αναγκαίες για τη συνέχιση των χρηματοδοτικών ροών του μηχανισμού στήριξης και την εκταμίευση της δόσης. «Η κυβέρνηση ανταποκρίθηκε στην κρισιμότητα της κατάστασης. Η στάση αυτή της συνέπειας συνεχίζεται με την υπό συζήτηση νομοθετική πρωτοβουλία», επεσήμανε ο αναπληρωτής υπουργός Οικονομικών.\nΈπειτα από παρατηρήσεις των κομμάτων που στηρίζουν την κυβέρνηση, ο κ. Σταϊκούρας απέσυρε ορισμένες ρυθμίσεις που δεν αποτελούν προαπαιτούμενες δράσεις για την εκταμίευση της δόσης. Συγκεκριμένα:\nΚαταργείται το άρθρο 23 που είναι ο Οργανισμός Βιομηχανικής Ιδιοκτησίας και αφορά τον τρόπο κατάθεσης αιτήσεων και τη μεταφορά εποπτείας στο Γραφείο Βιομηχανίας\nΚαταργείται το άρθρο 42, που αφορά στην κατάργηση μεταβατικών εδρών πρωτοδικείων\nΚαταργείται το άρθρο 47, που αφορά στην ενσωμάτωση διατάξεων οδηγίας 2010/45\nΚαταργείται το άρθρο 49 που αφορά στο πολεοδομικό γραφείο ΕΟΤ\nΑποσύρθηκε ήδη το άρθρο 48 που αφορά την τροποποίηση του ν. 2523 του 1997 για ποινές παράβασης που θα ενταχθούν όλες στο Ποινολόγιο.\nΌπως είπε ο κ. Σταϊκούρας, οι διατάξεις θα εισαχθούν σε επόμενο νομοσχέδιο.\nΝέο ένταλμα για την υπόθεση Λαυρεντιάδη\nΓνωστή δικηγόρος, συνεργάτης του επιχειρηματία Λαυρέντη Λαυρεντιάδη και σύζυγος στελέχους της ALAPIS, επίσης κατηγορούμενου στην υπόθεση, καταζητείται από τις Αρχές.\nΣε βάρος της εξέδωσε ένταλμα σύλληψης η ανακρίτρια της υπόθεσης των επισφαλών δανείων της PROTON BANK. Σύμφωνα με πληροφορίες, το ένταλμα αναμένεται να μετατραπεί άμεσα σε διεθνές, καθώς υπάρχουν υπόνοιες ότι η κατηγορούμενη έχει διαφύγει στο εξωτερικό και εκδόθηκε, γιατί η δικηγόρος κλήθηκε σε απολογία από την ανακρίτρια κ. Χατζάκη, αλλά δεν εμφανίστηκε στο ανακριτικό γραφείο.\nΟι κατηγορίες για τις οποίες καταζητείται η δικηγόρος αφορούν συγκρότηση και ένταξη σε εγκληματική οργάνωση, απάτη, νομιμοποίηση εσόδων από παράνομη δραστηριότητα και απιστία. Η κατηγορουμένη υπήρξε μη εκτελεστικό μέλος του ΔΣ της PROTON και δικηγόρος σε αρκετές εταιρείες των Λαυρεντιάδη και Πέτρου Κυριακίδη, που επίσης είναι καταζητούμενος για την υπόθεση με διεθνές ένταλμα σύλληψης.\nΜάλιστα, κάποιοι αναφέρουν ότι η γυναίκα υπήρξε «δεξί χέρι» του προσωρινά κρατούμενου επιχειρηματία, Λ. Λαυρεντιάδη, αλλά και του Πέτρου Κυριακίδη και της αποδίδουν σημαντικό ρόλο, με την παροχή νομικής κάλυψης σε διάφορες παράνομες δραστηριότητες που σχετίζονται με την υπόθεση των δανειοδοτήσεων ύψους 700 εκατομμυρίων ευρώ, τις οποίες παρείχε η Proton Bank σε εταιρείες συμφερόντων τού τότε βασικού της μετόχου.\nΥπενθυμίζεται ότι για την υπόθεση έχουν κριθεί ήδη προσωρινά κρατούμενοι, πλην του επιχειρηματία, τέσσερις συνεργάτες του, στελέχη της τράπεζας την επίμαχη περίοδο, μεταξύ των οποίων και γνωστός καθηγητής Οικονομίας.\nΤΣΙΠΡΑΣ: ΤΑ ΜΝΗΜΟΝΙΑ ΤΑ ΑΠΕΡΡΙΨΕ Η ΙΔΙΑ Η ΖΩΗ Σόιμπλε: Δεν υπάρχει εναλλακτική επιλογή για το πρόγραμμα\nΠερίπου μισή ώρα παραπάνω από την προκαθορισμένη διήρκεσε η συνάντηση του Αλέξη Τσίπρα με τον Βόλφγκανγκ Σόιμπλε, κατά την οποία ο γερμανός υπουργός Οικονομικών είπε κατηγορηματικά στον αρχηγό της ελληνικής αξιωματικής αντιπολίτευσης ότι δεν υπάρχει εναλλακτική επιλογή από την εφαρμογή του προγράμματος οικονομικής προσαρμογής.\nΣύμφωνα με πηγή του γερμανικού υπουργείου Οικονομικών, που μίλησε στο Reuters, ο κ.Σόιμπλε κάλεσε τον κ. Τσίπρα να υποστηρίξει το δρόμο που έχει υιοθετηθεί.\n«Ο υπουργός Σόιμπλε είπε κατηγορηματικά στον κ. Τσίπρα ότι δεν υπάρχει εναλλακτική επιλογή από την εφαρμογή του προγράμματος οικονομικής προσαρμογής. Ο υπουργός Σόιμπλε κάλεσε τον κ. Τσίπρα να υποστηρίξει το δρόμο που έχει υιοθετηθεί» δήλωσε προς το πρακτορείο ειδήσεων η ίδια πηγή.\nΟ Αλέξης Τσίπρας από την πλευρά του δήλωσε μετά τη συνάντηση ότι εξήγησε στον Γερμανό υπουργό την άποψή του ότι τα σχέδια της λιτότητας έχουν αποτύχει και στην Ευρώπη και ιδιαίτερα στην Ελλάδα.\n«Τα μνημόνια της λιτότητας τα απέρριψε η ίδια η ζωή. Και τώρα πρέπει να αντιμετωπίσουμε τις επιπτώσεις. Να αντιμετωπίσουμε την εξαθλίωση την ανεργία, την άνοδο του φασισμού. Αυτός ο εφιάλτης δεν μπορεί να ξαναγυρίσει ούτε να επεκταθεί στην Ευρώπη.\nΟι διάφορες μας είναι πολιτικές, όχι προσωπικές. Εμείς έχουμε όραμα μια Κοινωνική Ευρώπη. Στόχος είναι η Ελλάδα να βγει από την κρίση με την κοινωνία όρθια και τους έλληνες και τις ελληνίδες να ζουν με αξιοπρέπεια, σε μια νέα Ελλάδα, απαλλαγμένη από τα λάθη του παρελθόντος και απαλλαγμένη από εκείνες τις δυνάμεις, το κοινωνικό και πολιτικό κατεστημένο, που μας οδήγησε ως εδώ.\nΥπό αυτή την έννοια, για μας είναι σημαντικό τόσο να χαραχθεί μια εναλλακτική οικονομική πολιτική, όσο και να υπάρξει κοινωνική δικαιοσύνη για να μπορούν να σταθούν οι αναγκαίες μεταρρυθμίσεις για την ανοικοδόμηση του κράτους και την παραγωγική ανασυγκρότηση. Έχουμε όραμα μια νέα Ελλάδα, της αξιοπρέπειας και της κοινωνικής συνοχής και αυτό το όραμα θα θελήσουμε να το κάνουμε πράξη».\nΌπως αναφέρει η Deutsche Welle ο κ. Τσίπρας αναφέρθηκε στο θέμα της διαπλοκής, φέροντας το παράδειγμα γερμανικής εταιρείας ανανεώσιμων πηγών ενέργειας που δεν μπορεί να επενδύσει στην Ελλάδα ακριβώς λόγω της διαπλοκής και της γραφειοκρατίας. Άλλα παραδείγματα διαπλεκομένων συμφερόντων οικονομίας και πολιτικής είναι κατά τον επικεφαλής του ΣΥΡΙΖΑ, η «λίστα Λαγκάρντ» αλλά και η υπόθεση του κ. Μιχάλη Χριστοφοράκου. Μάλιστα δήλωσε στον κ. Σόιμπλε ότι θα «αποτελούσε μεγάλη υπηρεσία της Γερμανίας αν έδινε την κατάθεση του πρώην διευθυντή τηςSiemens-Hellas στις ελληνικές αρχές».\nΠαράλληλα, ο κ. Τσίπρας έθιξε και το θέμα του κατοχικού δανείου, ξεκαθαρίζοντας ότι για την Ελλάδα παραμένει ανοιχτό, επισημαίνοντας ότι στηρίζει την σχετική πρωτοβουλία που έχει αναλάβει οΜανώλης Γλέζος για την διευθέτηση του θέματος μαζί με τον Χορστ Ράιχενμπαχ.\nΑντιδράσεις για την εξαίρεση των ναυτιλιακών\n«Οι πιέσεις των εφοπλιστών προκειμένου να αποφύγουν μία έστω συμβολική συνεισφορά στα φορολογικά βάρη… φαίνεται ότι έπιασαν τόπο», τονίζει σε ανακοίνωσή του το τμήμα ναυτιλίας του ΣΥΡΙΖΑ, σχολιάζοντας την τροποποίηση του αναπληρωτή υπουργού Οικονομικών, Χρήστου Σταϊκούρα.\n«Αντίθετα, τα αιτήματα συλλογικών φορέων και κομμάτων για τη μείωση του φόρου στο πετρέλαιο θέρμανσης, που αποτελεί θέμα επιβίωσης για χιλιάδες οικογένειες, καθώς και η φοροελάφρυνση πολιτών που επιβαρύνονται φορολογικά ενώ βρίσκονται στα όρια της εξαθλίωσης, απορρίφθηκε από την κυβέρνηση και από τις δυνάμεις της ''ευθύνης'' γιατί… έθετε σε κίνδυνο την επόμενη δόση», υπογραμμίζει ο ΣΥΡΙΖΑ και προσθέτει ότι «η αξία των φορολογικών εσόδων των φτωχών λαϊκών στρωμάτων είναι μεγαλύτερη από αυτή των αναξιοπαθούντων… εφοπλιστών».\nβίντεο με τους αγανακτισμένους μοτοσικλετιστές στη βράβευση Παπαδήμου\nΠολύς είναι ο κόσμος που έχει συγκεντρωθεί αυτή την στιγμή έξω από το κτίριο του ΙΟΒΕ στο Κεφαλάρι. Εκτός από τους αγανακτισμένους μοτοσικλετιστές βρίσκονται και μέλη του Ε.ΠΑ.Μ, που φωνάζουν συνθήματα κατά του Λουκά Παπαδήμου. Ο πρώην πρωθυπουργός έχει μπει στο κτίριο, όπου σε λίγη ώρα θα του απονεμηθεί το "Αριστείο ΙΟΒΕ". Ισχυρή είναι η αστυνομική παρουσία και προς το παρόν η κατάσταση είναι σχετικά ήρεμη.\nΠειθαρχική έρευνα για την αποφυλάκιση των ληστών με καλάσνικοφ...\nΤην διενέργεια πειθαρχικής έρευνας για το νέο «φιάσκο» της αποφυλάκισης τριών ληστών με Καλάσνικοφ, διέταξε ο εισαγγελέας του Αρείου Πάγου Ιωάννης Τέντες. Η έρευνα αναμένεται να διενεργηθεί από εισαγγελέα Εφετών, ο οποίος θα αναζητήσει ποιοι ευθύνονται για τις...\nΟι τρεις κατηγορούμενοι είχαν συλληφθεί Δεκέμβριο του 2011 και στη συνέχεια κρίθηκαν προσωρινά κρατούμενοι καθώς τους είχαν απαγγελθεί κατηγορίες για συμμετοχή σε τρεις ένοπλες ληστείες σε τράπεζες στα Φάρσαλα και στην Πιερία, με λεία 344.000 ευρώ. Μάλιστα στη ληστεία στα Φάρσαλα φέρονται να άνοιξαν πυρ με καλάσνικοφ με αποτέλεσμα να τραυματίσουν έναν αστυνομικό.\nΚαι ενώ και οι τρεις είχαν προφυλακιστεί στις 12/12/ 2012 το βούλευμα βάση του οποίου κρατούνταν ακυρώθηκε. Η ακύρωση αποδίδεται στο γραμματέας του δικαστικού συμβουλίου στην Κατερίνη, ο οποίος φέρεται να μην ειδοποίησε έγκαιρα τους δικηγόρους των κατηγορουμένων, ώστε να καταθέσουν τις προτάσεις τους για το θέμα που κρίνονταν από τα μέλη του δικαστικού συμβουλίου, αν δηλαδή θα συνεχίζονταν η προσωρινή κράτηση των κατηγορουμένων ή όχι.\nΤελικά το αποτέλεσμα ήταν το αρχικό βούλευμα περί κράτησής τους να ακυρωθεί καθώς ήδη είχε συμπληρωθεί το ανώτατο όριο προφυλάκισης και οι τρεις κακοποιοί να αφεθούν ελεύθεροι με την επιβολή περιοριστικών όρων...\nΜαζικές απολύσεις στον τραπεζικό κλάδο προβλέπει η ΟΤΟΕ...\nΓια επερχόμενο κύμα μαζικών απολύσεων κάνει λόγο η ΟΤΟΕ, με ανακοίνωση της, όπου αναφέρει χαρακτηριστικά: «Οι εξελίξεις στο Ταχυδρομικό Ταμιευτήριο όλα δείχνουν - και από τα συμφραζόμενα και από τα ...\nυπονοούμενα και από τα μισόλογα των αρμοδίων - ότι χτυπά για πρώτη φορά η πόρτα των μαζικών απολύσεων στον κλάδο των τραπεζοϋπαλλήλων».\nΕπιπλέον, η ΟΤΟΕ θεωρεί «ξεκάθαρο ότι εκείνοι που μιλούν για μείωση του 25% έως 30% του προσωπικού των τραπεζών στα επόμενα δύο με τρία χρόνια, έχουν έτοιμα τα σχέδιά τους και η ώρα της εφαρμογής τους έφτασε, με έναρξη υλοποίησής τους το ΤΤ».\nΚαταλήγοντας, απευθύνει κάλεσμα στους εργαζόμενους για να συμμετάσχουν στην 24ωρη πανελλαδική απεργία, που αποφασίστηκε από την Εκτελεστική Γραμματεία, στις 16 Ιανουαρίου, καθώς και στη συγκέντρωση των τραπεζοϋπαλλήλων, στις 11 το πρωί της ίδιας ημέρας, στο κεντρικό κατάστημα του Ταχυδρομικού Ταμιευτηρίου, στην Πεσμαζόγλου....\nΕφ' όλης της ύλης συνάντηση των τριών αρχηγών αύριο...\nΣυνάντηση των τριών αρχηγών των κομμάτων της συγκυβέρνησης ορίστηκε για αυριο στις 6 το απογευμα στο Μαξιμου.\nΣύμφωνα με πληροφορίες η συνάντηση...\nΣαμαρά-Βενιζέλου-Κουβέλη θα γίνει με αφορμή την επίθεση στα γραφεία της Νέας Δημοκρατίας αλλά θα συζητηθούν όλες οι τρέχουσες πολιτικές εξελίξεις...\nΧιονοστιβάδα προσφυγών Και στο Μισθοδικείο προσέφυγαν οι δικαστικοί για το Μνημόνιο ΙΙΙ, στο ΣτΕ οι ένστολοι\nΠροσφυγές στο ΣτΕ και στο Μισθοδικείο για το νόμο 4093 του 2012 (Φωτογραφία: ΑΠΕ )\nΔιαστάσεις χιονοστιβάδας λαμβάνουν οι προσφυγές στη Δικαιοσύνη κατά του Μνημονίου ΙΙΙ (Ν. 4093/2012).\nΤα σκήπτρα μέχρι τώρα κατέχουν οι δικαστές, οι οποίοι, ενώ συνεχίζουν να καταθέτουν ομαδικά προσφυγές στο Συμβούλιο της Επικρατείας, ξεκίνησαν τη Δευτέρα να καταθέτουν και αγωγές στο Μισθοδικείο. Ταυτόχρονα, 79 ειρηνοδίκες προσέφυγαν το Συμβούλιο της Επικρατείας .\nΟμαδικές προσφυγές για το Μνημόνιο ΙΙΙ κατέθεσαν τη Δευτέρα στο ΣτΕ και οι ένστολοι όλων κατηγοριών.\nΠροσφυγή έχει καταθέσει στο ΣτΕ και η ΑΔΕΔΥ.\nΣτο Μισθοδικείο οι δικαστικοί\nΟι προσφυγές των δικαστικών κατατέθηκαν από τα μέλη των διοικητικών συμβουλίων έξι δικαστικών ενώσεων: Ένωση Δικαστών και Εισαγγελέων, Ένωση Εισαγγελέων Ελλάδος, Ένωση Δικαστικών Λειτουργών του Ελεγκτικού Συνεδρίου, Ένωση Δικαστικών Λειτουργών του Συμβουλίου της Επικρατείας, Ένωση Διοικητικών Δικαστών και Ένωση Μελών του Νομικού Συμβουλίου του Κράτους.\nΜε το Μνημόνιο ΙΙΙ, αλλά και με απόφαση του υπουργού Οικονομικών, προβλέπεται η τμηματική επιστροφή των επιπλέον αποδοχών που έλαβαν οι δικαστικοί και εισαγγελικοί λειτουργοί από 1.8.2012 έως 31.12.2012, λόγω της αναδρομικής μείωσης των μισθών και συντάξεών τους.\nΟι ενώσεις υποστηρίζουν ότι οι περικοπές των αποδοχών των δικαστών και εισαγγελέων παραβιάζουν τα άρθρα 17, 26, 87, 88 και 100Α του Συντάγματος, καθώς και το Πρώτο Πρόσθετο Πρωτόκολλο της Ευρωπαϊκής Σύμβασης Δικαιωμάτων του Ανθρώπου (ΕΣΔΑ).\nΟι δικαστικές ενώσεις επισημαίνουν μάλιστα ότι ανάλογες περικοπές κρίθηκαν αντισυνταγματικές στην Ιταλία το 2012, τη Σλοβενία το 2006, την Πολωνία το 2004, την Τσεχίας το 2005, καθώς και από τη Διοικητική Ολομέλεια του Αρείου Πάγου το 2012).\nΕπίσης τη Δευτέρα, ομοσπονδίες και ενώσεις από όλες τις κατηγορίες των ενστόλων κατέθεσαν προσφυγές στο ΣτΕ τόσο κατά του Μνημονίου ΙΙΙ όσο και της αναδρομικής, από την 1η Αυγούστου 2012, επιστροφής των αχρεωστήτως καταβληθέντων αποδοχών τους.\nΣυγκεκριμένα, στο Ανώτατο Ακυρωτικό Δικαστήριο προσέφυγαν οι:\nΈνωση Στρατιωτικών Περιφέρειας Αττικής καθώς και άλλων εννέα περιφερειών (Θεσσαλονίκης, Πελοποννήσου, Ανατολικής Μακεδονίας και Θράκης, Κεντρικής Μακεδονίας, Δυτικής Μακεδονίας, Κρήτης, Ηπείρου, Έβρου και Στερεάς Ελλάδος).\nΠανελλήνια Ομοσπονδία Αστυνομικών Υπαλλήλων.\nΠανελλήνια Ομοσπονδία Ενώσεων Προσωπικού Λιμενικού Σώματος.\nΈνωση Αποστράτων Αξιωματικών Στρατού.\nΈνωση Αποστράτων Αξιωματικών Ναυτικού.\nΗ Ένωση Αποστράτων Αξιωματικών Αεροπορίας.\nΣυντονιστικό Συμβούλιο των Ενώσεων Αποστράτων Αξιωματικών, καθώς επίσης 590 στρατιωτικοί και 10 λιμενικοί υπάλληλοι.\nΤέλος, οι ένστολοι υποστηρίζουν ότι τα επίμαχα νομοθετήματα αντιβαίνουν στην ΕΣΔΑ.\nΑνεστάλη η λειτουργία ακόμη 51 ΔΟΥ...\nΤην ολοκλήρωση της β’ φάσης του σχεδίου για την ενοποίηση των Δημόσιων Οικονομικών Υπηρεσιών, ανακοίνωσε το υπουργείο Οικονομικών.\nΣύμφωνα με ... το σχέδιο αυτό, από 14/01/2013 αναστέλλεται η λειτουργία 51 ΔΟΥ σε ολόκληρη τη χώρα, ενώ παράλληλα ολοκληρώνονται οι διοικητικές ρυθμίσεις έτσι ώστε οι πολίτες να μην υποχρεώνονται πλέον να προσέρχονται στις Εφορίες.\nΚατά τη γ’ και τελευταία φάση του σχεδίου, θα ανασταλεί στις 18/03/2013 και η λειτουργία 20 ΔΟΥ που λειτουργούν στα νησιά. Με τον τρόπο αυτό θα εκπληρωθεί η μνημονιακή υποχρέωση για λειτουργία 120 ΔΟΥ σε επίπεδο χώρας εντός του 2013, έναντι των 290 ΔΟΥ που λειτουργούσαν το 2011, αφού ήδη, κατά την α’ φάση του σχεδίου ενοποίησης (Οκτώβριος 2012) είχε ανασταλεί η λειτουργία 47 ΔΟΥ και κατά τα προηγούμενα έτη είχε επίσης τερματιστεί η λειτουργία σημαντικού αριθμού ΔΟΥ.\nΗ επιλογή των ΔΟΥ που παραμένουν εν λειτουργία έγινε αυστηρά βασιζόμενη σε κριτήρια: - Οικονομικά, ήτοι τα έσοδα που συνέλεξαν οι Εφορίες κατά το 2011. - Διοικητικά, ώστε κάθε νομός να έχει τουλάχιστον 1 ΔΟΥ στην πρωτεύουσα.\nΑναφερόμενος στη διαδικασία συγχωνεύσεων ο υπουργός Οικονομικών Γιάννης Στουρνάρας, δήλωσε ότι «έγινε διεξοδική διαπραγμάτευση με την τρόικα για το θέμα των ΔΟΥ, ώστε από 90 ΔΟΥ που είχε δεσμευτεί η χώρα το 2011, να παραμείνουν τελικά 120 ΔΟΥ εν λειτουργία εντός του 2013. Το σημαντικότερο, όμως, είναι ότι καταφέραμε την ίδρυση ενός Φορολογικού ΚΕΠ σε κάθε δήμο, στον οποίο αναστέλλεται η λειτουργία της ΔΟΥ, έτσι ώστε να μην ταλαιπωρούνται οι πολίτες».\nΕπιπλέον, το Υπουργείο Οικονομικών έχει ήδη προβεί σε ηλεκτρονικοποίηση διαδικασιών στο πλαίσιο του TAXISnet, παρέχοντας ολοένα και περισσότερες υπηρεσίες στους πολίτες μέσω διαδικτύου. Επιπρόσθετα συνεχίζονται οι εργασίες με στόχο εντός του επόμενου διμήνου να είναι εφικτή η διεκπεραίωση των πληρωμών που διενεργούνταν στις ΔΟΥ αποκλειστικά στις Τράπεζες.\nΤα Φορολογικά ΚΕΠ θα στεγάζονται σε κτίρια των ΟΤΑ, ώστε να επιτευχθούν συνέργειες και να ελαχιστοποιηθεί το κόστος λειτουργίας τους. Στα Φορολογικά ΚΕΠ οι πολίτες μπορούν να διεκπεραιώνουν κάθε εργασία, για την οποία προσέρχονταν μέχρι σήμερα στις ΔΟΥ.\nΟι ενοποιημένες ΔΟΥ με τη συγκέντρωση του κατακερματισμένου προσωπικού μπορούν, πλέον, να εστιάσουν στο ουσιαστικό τους έργο που είναι η διενέργεια φορολογικών ελέγχων, με σκοπό την πάταξη της φοροδιαφυγής και τη συλλογή εσόδων για το κράτος.\nΣυνοπτικά, η μεθοδολογία επιλογής των ΔΟΥ που θα παραμείνουν εν λειτουργία στις 14/1/2013 είναι:\n1. Επιλέγονται οι πρώτες 120 ΔΟΥ σε ύψος εσόδων στη χώρα. 2. Επιλέγονται οι ΔΟΥ των πρωτευουσών των νομών της χώρας, που δεν ανήκουν στις πρώτες 120 ΔΟΥ, ώστε κάθε νομός να έχει τουλάχιστον μία ΔΟΥ.\n3. Ενοποιούνται οι ΔΟΥ στους νομούς της Αττικής και Θεσσαλονίκης, ώστε να μην ξεπερνούν τον μέγιστο αριθμό, όπως καθορίζεται από τον αριθμό συναλλασσομένων του εκάστοτε νομού.\n4. Συμπληρώνεται ο αριθμός των περισσευούμενων κενών θέσεων βάσει ύψους εσόδων, μέχρι τον μέγιστο αριθμό 120 ΔΟΥ της χώρας (μνημονιακή υποχρέωση), εξαιρουμένων των ΔΟΥ σε νομούς της επαρχίας που ξεπερνούν τον μέγιστο αριθμό, όπως καθορίζεται από τον αριθμό συναλλασσομένων του εκάστοτε νομού.\nΚατατέθηκε τροπολογία Απαλλάσσονται από τον φόρο πολυτελείας τα σκάφη αναψυχής\nΑπαλλάσσονται από την έκτακτη εισφορά που θα επιβληθεί σύμφωνα με το πολυνομοσχέδιο το οποίο συζητείται στη Βουλή, τα σκάφη αναψυχής ιδιωτικής χρήσης, όπως προβλέπεται σε τροπολογία που κατατέθηκε τη Δευτέρα στο ίδιο νομοσχέδιο με την οποία αποσύρεται επίσης το άρθρο που προβλέπει τους πρόσθετους φόρους για εικονικά τιμολόγια.\nΜε τη νέα τροπολογία προβλέπεται η απόσυρση της εισφοράς για τα σκάφη αναψυχής ύστερα από αίτημα του υπουργείου Εμπορικής Ναυτιλίας, σύμφωνα με παράγοντες του υπουργείου Οικονομικών.\n«Υπάρχουν κύκλοι που παίζουν αδίστακτα με τη βία»...\nΣε αντίδραση στα φαινόμενα της βίας και στην καταδίκη τους καλεί την ελληνική κοινωνία το γραφείο Τύπου του ΠΑΣΟΚ μετά την... επίθεση στα γραφεία της ΝΔ και του πρωθυπουργού με καλάσνικοφ τα ξημερώματα.\n«Η επίθεση κατά των κεντρικών γραφείων της Νέας Δημοκρατίας με εγκληματικές μεθόδους υποκόσμου δείχνει ότι υπάρχουν κύκλοι που παίζουν αδίστακτα με τη βία και στρέφονται ευθέως κατά της δημοκρατικής πολιτείας. Το ΠΑΣΟΚ καταδικάζει την τρομοκρατική ενέργεια, όμως σημειώνει ότι η καταδίκη δεν αρκεί. Όπως δεν αρκεί να κάνει η αστυνομία τη δουλειά της για την προστασία των πολιτών και των θεσμών» αναφέρεται στην ανακοίνωση του κόμματος.\nΚαι συνεχίζει: «Η καταδίκη της βίας και η αντίδραση στα φαινόμενα αυτά πρέπει γίνει με μια φωνή από την ελληνική κοινωνία. Η συνεννόηση απέναντι στη βία είναι καθήκον όλων των πολιτικών δυνάμεων που σέβονται τη Δημοκρατία και το κράτος δικαίου.\nΚάνεις δεν δικαιούται να χρησιμοποιήσει τα φαινόμενα βίας για πολιτική και κομματική εκμετάλλευση και οι ανεύθυνες και ανιστόρητες δηλώσεις του εκπροσώπου του ΣΥΡΙΖΑ κ. Σκουρλέτη δείχνουν πόσο αδιέξοδα και επικίνδυνα είναι τα μισόλογα και οι αμφιθυμίες.\nΑυτό που οφείλουμε όλοι είναι να καταδικάσουμε ανοιχτά και υπεύθυνα κάθε μορφή βίας και μέσα από τη λειτουργία των δημοκρατικών θεσμών να προστατεύσουμε την εθνική και κοινωνική συνοχή, την ασφάλεια και τα δικαιώματα των πολιτών ,το δημοκρατικό κεκτημένο της χώρας. Μόνο έτσι η πατρίδα μας θα βγει δυνατή από την κρίση»\nΣε εξέλιξη η συζήτηση Εν μέσω έντασης ψηφίζονται οι Πράξεις Νομοθετικού Περιεχομένου\nΣε εξέλιξη βρίσκεται στην Ολομέλεια της Βουλής η συζήτηση εν όψει της ψήφισης σήμερα, Δευτέρα, με τη διαδικασία του κατεπείγοντος, του νομοσχεδίου για τις Πράξεις Νομοθετικού Περιεχομένου, που ορίζουν μια σειρά από δημοσιονομικά, μισθολογικά και άλλα θέματα, όλα προαπαιτούμενα για την εκταμίευση της δόσης. Η συζήτηση ξεκίνησε σε κλίμα έντασης, με την αντιπολίτευση να καταγγέλλει το κατεπείγον της διαδικασίας και το ΚΚΕ να αποχωρεί από τη συζήτηση.\nΟι αναφορές βουλευτών των κομμάτων της αντιπολίτευσης σε «κατάπτυστο νομοσχέδιο», «χούντα», «συμμορία», «θα λογοδοτήσουν όσοι ψηφίσουν υπέρ», προκάλεσαν την αντίδραση του υπουργού Υγείας Ανδρέα Λυκουρέντζου.\n«Είναι αισχρή αναίδεια να αποκρύπτετε την αλήθεια» δήλωσε απευθυνόμενος στα έδρανα της αντιπολίτευσης ο υπουργός και κατήγγειλε όσους θέλουν να κρατήσουν την Ελλάδα δέσμια και έχουν κάνει τρόπο άσκησης πολιτικής, στοιχεία όπως η βία, το μίσος, οι απειλές, οι προπηλακισμοί.\nΗ πρόθεση του υπουργού Δημόσιας Τάξης Νίκου Δένδια να τοποθετηθεί για το πρωινό τρομοκρατικό κτύπημα, εν μέσω της συζήτησης του πολυνομοσχεδίου του υπουργείου Οικονομικών με κατεπείγουσες διαδικασίες, αποτέλεσε την αφορμή για προσωρινή αποχώρηση του ΣΥΡΙΖΑ από τη συζήτηση στην Ολομέλεια της Βουλής, σε ένδειξη διαμαρτυρίας.\nΕίχαν προηγηθεί οι διαμαρτυρίες του κοινοβουλευτικού του εκπροσώπου Π. Λαφαζάνη, αλλά και του εκπροσώπου των Ανεξαρτήτων Ελλήνων Τ. Κουίκ, για τα «ασφυκτικά» χρονικά περιθώρια συζήτησης του πολυνομοσχεδίου και τις εμφανίσεις υπουργών άλλων υπουργείων (Α. Λυκουρέντζος, Γ. Βρούτσης, Ν. Δένδιας), οι οποίες περιόριζαν τον χρόνο τοποθέτησης των βουλευτών.\nΛαμβάνοντας τον λόγο, ο Ν. Δένδιας εκτίμησε πως η αποχώρηση του ΣΥΡΙΖΑ οφείλεται στο ότι «δεν ήθελε να ακούσει αυτά που είχα να πω».\n«Η χώρα βρίσκεται, όλον αυτό τον καιρό, επί ξηρού ακμής. Πάρα πολλά πράγματα σε αυτό τον τόπο έχουν γίνει στραβά, από το 1974 μέχρι σήμερα. Δεν είναι δυνατόν όμως να προχωρήσουμε σε ανάπτυξη, αν δεν δεχθούμε ως αδιαμφισβήτητες αλήθειες ότι η νομιμότητα πρέπει να είναι αποδεκτή απ' όλους. Περίμενα πως όλος ο πολιτικός κόσμος θα καταδικάσει την επίθεση, και με οδύνη είδα καινοφανείς θεωρίες περί παρακρατικών της Δεξιάς και, μάλιστα, προερχόμενες από εκείνους που έλεγαν πως τα ευρήματα στη Βίλα Αμαλία ήταν στοιχεία απαραίτητα για κάθε ελληνικό νοικοκυριό. Δεν ήλθα εδώ, παρά για να διατυπώσω βαθύτατη έκκληση να στηρίξει ο πολιτικός κόσμος την προσπάθεια του υπουργείου Δημοσίας Τάξεως. Δεν είναι δικαίωμα κανενός να σπάει, να λεηλατεί, να πετά βόμβες μολότωφ. Είναι απαράδεκτες πρακτικές για οποιαδήποτε χώρα» ανέφερε, στην παρέμβασή του, ο κ. Δένδιας.\nΤα κόμματα καταδίκασαν ομόφωνα την επίθεση με καλάσνικοφ...\n...στα γραφεία της ΝΔ...\nΣε ομόφωνη καταδίκη της επίθεσης που εξαπέλυσαν άγνωστοι με καλάσνικοφ προχώρησαν τα πολιτικά κόμματα κατά την έναρξη της κρίσιμης συνεδρίασης, που...θα λήξει αργά το βράδυ της Δευτέρας με την ψήφιση των τελευταίων προαπαιτούμενων μέτρων για την εκταμίευση της δόσης.\nΟ κοινοβουλευτικός εκπρόσωπος του ΣΥΡΙΖΑ Παναγιώτης Λαφαζάνης είπε: «οφείλουμε να πούμε με την μεγαλύτερη δυνατή κατηγορηματικότητα ότι αποδοκιμάζουμε και καταδικάζουμε απερίφραστα την επίθεση στα γραφεία της ΝΔ. Αυτή είναι πάγια θέση του ΣΥΡΙΖΑ που την τηρεί όχι μόνο στα λόγια αλλά και στην πράξη. Τέτοιες ενέργειες όχι μόνο δεν έχουν σχέση με την Δημοκρατία αλλά την υπονομεύουν».\nΟ κ. Μιχάλης Χρυσοχοϊδης από ΠΑΣΟΚ τόνισε ότι «Κάποιοι αποφάσισαν με ένοπλες πρακτικές να πλήξουν τη Δημοκρατία. Καταδικάζουμε απερίφραστα ότι ορισμένοι στη χώρα μας εδώ και πάρα πολλα χρονια έρχονται και επανέρχονται με τέτοιες συμπεριφορές. Να μας προβληματίσει ότι είμαστε η μοναδική ευρωπαϊκή χώρα που αντιμετωπίζει τέτοιο φαινόμενο». Από πλευράς Ανεξάρτητων Ελλήνων ο κ. Τέρνενς Κουίκ δήλωσε πως «είναι αυτονόητο και καθήκον να καταδικάζουμε την όποια επίθεση εναντίον του οποιουδήποτε πολύ περισσότερο σε ένα κοινοβουλευτικό κόμμα» χαρακτήρισε όμως «περίεργη την αλληλουχία γεγονότων».\nΑπό τη ΔΗΜΑΡ ο κ. Νίκος Τσούκαλης σημείωσε ότι «Είναι άκρως ανησυχητικό ότι το τελευταίο διάστημα απασχολούμαστε από την εκδήλωση γενικευμένης βίας. Μορφές βίας που κλιμακώνονται ως προς το χειρότερο. Η επιλογή της βίας ως μέσο διεξαγωγής πολιτικού διαλόγου δεν ήταν κεραυνός εν αιθρία.. είναι κάτι που προέκυψε συστηματικά . Δεν αρκεί απλώς να καταδικάζουμε βία από όπου κι αν προέρχεται αλλά απαιτείται ολοκληρωμένο σχέδιο».\nΤέλος, ο κ. Θανάσης Παφίλης από το ΚΚΕ είπε ότι «είναι αυτονόητη η καταδίκη αυτής της επίθεσης. Έχουμε τοποθετηθεί γενικά σαν κόμμα και οι επιθέσεις με γκαζάκια σε ατομικές επιθέσεις κατά δημοσιογράφων. Είναι προφανές ότι αυτό που αντικειμενικά συμβαίνει είναι να υπάρχει ένας αποπροσανατολισμός του λαού».\nΜετά την επίθεση στη Συγγρού Η δημοκρατία δεν τρομοκρατείται, δήλωσε από τα γραφεία της ΝΔ ο Αντ.Σαμαράς\nΣτα κεντρικά γραφεία της Νέας Δημοκρατίας, στη λεωφόρο Συγγρού, μετέβη το απόγευμα τη Δευτέρα ο πρωθυπουργός Αντώνης Σαμαράς, μετά την ένοπλη επίθεση που σημειώθηκε τις πρώτες πρωινές ώρες.\n«Έναν άνθρωπο μπορείς να τον πυροβολήσεις, όπως και ένα κτίριο που πυροβόλησαν. Τη δημοκρατία όμως δεν μπορείς να την πυροβολήσεις. Ας το ακούσουν λοιπόν αυτοί που πρέπει: Η δημοκρατία δεν πυροβολείται», δήλωσε προσερχόμενος ο κ. Σαμαράς.\nΣτην Αντιτρομοκρατική Υπηρεσία υπάρχουν εκτιμήσεις ότι οι δράστες της επίθεσης είχαν στόχο το γραφείο του Αντώνη Σαμαρά. Στο συμπέρασμα αυτό οδηγούνται, όπως λένε, από το γεγονός ότι οι δράστες πυροβόλησαν στοχεύοντας ψηλά.\nΗ επίθεση έγινε με δύο όπλα: ένα καλάσνικοφ και ένα περίστροφο, πιθανώς τύπου magnum. Ένα βλήμα έσπασε το τζάμι του γραφείου του Αντώνη Σαμαρά και αφού εξοστρακίστηκε στην κολόνα, χτύπησε στην οροφή και στον απέναντι τοίχο και κατέληξε στο δάπεδο.\nΣτην ΕΛ.ΑΣ. αναμένουν τα επόμενα 24ωρα προκήρυξη για την ανάληψη της ευθύνης για την επίθεση, χωρίς να αποκλείουν το ενδεχόμενο να βρίσκεται πίσω από αυτήν μια από τις ήδη γνωστές τρομοκρατικές οργανώσεις.\nΑνέβηκαν οι τόνοι Σκληρές εκφράσεις στη Βουλή για ...\nΤΣΙΠΡΑΣ: ΤΑ ΜΝΗΜΟΝΙΑ ΤΑ ΑΠΕΡΡΙΨΕ Η ΙΔΙΑ Η ΖΩΗ Σόιμ...\nβίντεο με τους αγανακτισμένους μοτοσικλετιστές στη...\nΠειθαρχική έρευνα για την αποφυλάκιση των ληστών μ...\nΜαζικές απολύσεις στον τραπεζικό κλάδο προβλέπει η...\nΕφ' όλης της ύλης συνάντηση των τριών αρχηγών αύρι...\nΧιονοστιβάδα προσφυγών Και στο Μισθοδικείο προσέφυ...\nΚατατέθηκε τροπολογία Απαλλάσσονται από τον φόρο π...\nΣε εξέλιξη η συζήτηση Εν μέσω έντασης ψηφίζονται ο...\nΤα κόμματα καταδίκασαν ομόφωνα την επίθεση με καλά...\nΜετά την επίθεση στη Συγγρού Η δημοκρατία δεν τρομ...


Η αναζήτηση βρήκε 10003 εγγραφές\nποιος ειναι ο μικρος κυκλος;\nΤο κεφάλι ρε.\nΜε εξαίρεση τα μπούτια που μπορεί να είναι ζόρι, τα άλλα 2 πώς είναι πρόβλημα;\nΔεν κουμπώνει τίποτα. Και δεν με βολεύουν. Και δεν μ'αρέσουν πάνω μου.\nΚαι εσύ περιφέρεια και κοιλιά;\nΜπούτια, κώλο, στήθος. Με αυτή τη σειρά.\nΤυχερή είσαι. Μην μιλάς καθόλου\nΘα'λεγα τώρα. Αν μου κάνεις κάτοψη, θα φανεί ένας μικρός κύκλος μέσα σε ένα μεγάλο κύκλο.\nΌποια θέλει να χάσει πόντους, να πλακωθεί στη γυμναστική.\nΤο λέω εγώ που στα 53- φορούσα τις γόβες και έτρεμε το γόνατο.\nΜε γόβες δεν έχω θέμα. Δεν παίρνω στους αστραγάλους.\nEγώ πάτησα τα 60 μετά από μία δεκαετία. Αναθεματισμένα κλειστά γυμναστήρια, θα γίνουμε όλοι λουκουμάδες. Τεσπα. Από αύριο δίαιτα, προς το παρόν βάλτε με στη λίστα με τις μποχλάδες. Τζιζους Κραηστ εντ δε Χολι Μερι!!! Υπάρχει γυναίκα που είναι 60+ κιλά τη σήμερον; Κρίμα. Αρ γιου ιβεν σιριους; :smt005...\nEγώ πάτησα τα 60 μετά από μία δεκαετία. Αναθεματισμένα κλειστά γυμναστήρια, θα γίνουμε όλοι λουκουμάδες. Τεσπα. Από αύριο δίαιτα, προς το παρόν βάλτε με στη λίστα με τις μποχλάδες.\n28 Φεβ 2021, 19:12\nΘέμα: Ti μου φτιάξανε σήμερα, η χαρά του μπούλη και της μπούλας.\n28 Φεβ 2021, 17:23\n28 Φεβ 2021, 16:56\n28 Φεβ 2021, 16:10\nΤι είναι αυτό, ελληνικά τι θα πει.\nhttps://el.wikipedia.org/wiki/%CE%A7%CE ... F%84%CE%AF\nΦαίνεται θάνατος, πολύ κάβλα.\nOνειρεμένο, αλλά βαρύ.\n28 Φεβ 2021, 16:09\nΈκανε η πεθερά μου χουνκιάρ μπεγιεντί. Δεν μπορώ να σηκωθώ από τον καναπέ.\n21 Φεβ 2021, 16:27\nΚράτα μικρό καλάθι, γιατί όπου ακούς ΜΚΟ βρωμάει κουκουλωμα. :lol: Όπου ακούνε μκο, αρχινάν τα κοκοκο. Σκέφτηκα να το κάνω υπογραφή τιμής ένεκεν αλλά λέω να περιμένω λίγες μέρες ή τέρμινα. Αυτά τα θέματα πρέπει να προσεγγίζονται με την προσήκουσα ευαισθησία. Κανών. :P Στα εξάμηνα Κολυβα. Θα ακολουθ...\n21 Φεβ 2021, 16:18\n21 Φεβ 2021, 16:17\n21 Φεβ 2021, 16:13\nΤώρα βλεπω ότι τον μπουζουριασανε.\n21 Φεβ 2021, 00:40\nΠάει ο παιδόφιλος , ο πούστερμαν , πάμε για άλλους\nΚράτα μικρό καλάθι, γιατί όπου ακούς ΜΚΟ βρωμάει κουκουλωμα.\n20 Φεβ 2021, 00:28\n20 Φεβ 2021, 00:25\nΣτο φινάλε θα πηγαινουμε σε κανα υπουργειο για δουλεια μας και θα πιανουμε τον κωλο μας μη βγει κανενας απο κανα διαδρομο και μας τον φερμάρει.\nΜην άγχεσαι, δεν τηρούμε τα κριτήρια του ηλικιακού τάργκετ γκρουπ της μοδός.\n20 Φεβ 2021, 00:26\nΓιατι ολες οι Κυβερνησεις απο το 2000 και μετα εχουν μετατραπεί στο κλουβι με τις τρελές? Παιδεραστές απο δω, αδερφες απο κει, γαμιαδες απο την αλλη (βλ. Τατσοπουλος) κτλ. Παλια τους κυνηγουσαμε για οικονομικα σκανδαλα και τπτ δωροδοκιες. Τωρα κυνηγάμε ποιος γαμαει ποιον. Γιατί καλό μου, όταν ρέει ...\n20 Φεβ 2021, 00:23


Άσμα Του Νυμφίου (IV) (ΑΕΘΖ Message)\nΆσμα Του Νυμφίου (IV)\nΈλα, κόρη ... Εγώ είμαι η εσωτερική Πηγή δύναμης μέσα σου, που σου έψαλε τις γλυκύτατες μελωδίες της και αντηχούν τώρα σε όλα τα έθνη.\nΔεν έγραψα για σένα, περιστέρι Μου, χιλιάδες σελίδες αγάπης, συμβουλής και γνώσης, για να μπορείς να εκθέσεις την Αλήθεια σ' αυτή τη στερημένη γενεά; Δεν σε γέμισα, νύφη Μου, με φρόνιμα λόγια για να απαντάς σε όσους σε ρωτούν; Από Μένα αναπνέεις, λουσμένη στο Φως Μου. Μέσα σε Μένα κινείσαι και ζεις1 και δεν παύεις ποτέ να υπάρχεις, επειδή το Μεγαλείο Μου υπερβαίνει γη και ουρανό και όσα υπάρχουν μέσα τους.\nΚι ακόμη, από το Στόμα Μου που είναι γεμάτο χάρη, αναβλύζουν πλούτη και τιμή και πλουτίζουν όσους Με αγαπούν. Τους πλουτίζουν για να αναγνωρίσουν σε Εμάς τον Τριαδικό και Ομοούσιο Θεό. Τους διδάσκουν με ευσπλαχνία την ουράνια πραγματικότητα, υψώνοντας το πνεύμα τους για να περιστρέφεται μόνο γύρω απ' αυτά που είναι στον ουρανό.\nΕγώ έπλασα τον εσωτερικό σου ανθρωπο και σε σχημάτισα στα σπλάχνα της μητέρας σου. - Και καθώς έβλεπα καθημερινά, συνεπαρμένος από χαρά, τα κόκκαλά σου να σχηματίζονται και να διαμορφώνονται κρυφά, γιόρταζα κιόλας για τους αρραβώνες μας. Σε βεβαιώνω, αν έβρισκα το πνεύμα σου πρόθυμο και διψασμένο να Με γνωρίσει, Εγώ που από τη γέννησή σου ανυπομονούσα να σε κατέχω και να σε κάνω νύφη Μου, με την πρώτη πρόσκληση θα έσπευδα κοντά σου και θα σου σφράγιζα το μέτωπο με το πύρινο βαπτιστικό Μου φιλί, θεϊκό σημάδι της γαμήλιας τελετής Μας. Και ύστερα, αγαπημένη Μου, θα σε στεφάνωνα με ένα στεφάνι από τα πιο ευωδιαστά λουλούδια, που κάθε πέταλό του θα αντιπροσώπευε και μια αρετή.\nΕγώ είμαι η Θύρα από την οποία μπαίνουν οι ενάρετοι. Και όπως το εγγυήθηκε ο λόγος Μου, θα αναζωπυρώσω την αγάπη σου για το ευαγγέλιο, ώστε ο ζήλος σου για να διαδώσεις το ευαγγέλιο της ειρήνης να μοιάζει με εκείνον των πρώτων μαθητών. Και όπου πηγαίνεις, θα αφήνεις πίσω σου το άρωμά Μου, ευωδιάζοντας το ένα έθνος μετά το άλλο, γιατί θα είμαι πάντα μαζί σου\nΘα φροντίσω να αυξηθεί η αγάπη σου όχι μόνο για Εμάς άλλα και για τους αδελφούς και τις αδελφές σου, ώστε να Μας ψάλλεις τον ψαλμό:2 "Πόσο ωραίο είναι, πόσο ευχάριστο να κατοικούν μαζί τα αδέλφια..."\nΘα γίνω ο προσωπικός σου Βοηθός και Σύντροφος καθώς και η οικογένεια σου, ο αδελφός σου και η αδελφή σου. Θα γίνω ο φορέας σου,3 θα γίνω το αμήν σου στον Αμήν4 και το άσμα σου σ' Αυτόν που σου ψάλλει τώρα ... Θα σου αποκαλύψω, νύφη Μου, αυτά που δεν θα σου αποκαλύψει ποτέ άνθρωπος, θα σου αποκαλύψω τα μύχια της καρδιάς σου, και τα βάθη και το νου του Θεού.\nΘα σε ελεήσω αυξανόμενος μέσα σου, ενώ εσένα θα σε μικραίνω. Θα ανατείλει μέσα σου η Αυγή ενώ η νύχτα θα αργοπεθαίνει.\nΕίμαι το Φως της ψυχής σου και όμορφος σαν Παρουσία μέσα σου, θα φωτίσω και θα εγκαινιάσω, μαζί με όλους τους αγγέλους και τους αγίους Μου, την ένωση της θεϊκής μας Αγάπης. Θα εορτάσουμε τους γάμους μας ...\nΜαζί Μου, θα απολαύσεις την ελευθερία. Χωρίς Εμένα, η ψυχή σου θα παραμείνει αιχμάλωτη και θα πέσει στις παγίδες του πονηρού που θα σε αιχμαλωτίσει. Γι’ αυτό μην προσβλέπεις σε κανέναν άλλο, αγαπημένη Μου, παρά μόνο στο Θεό σου που είναι Τρισάγιος. Μη χαίρεσαι με κανέναν άλλο πάνω στη γη παρά μόνο με Εκείνον που από τις Πηγές Του σε ποτίζει Νάματα Ζωής. Μη λιώνεις από αγάπη για κανέναν άλλο πάνω στη γη παρά μόνο για τον Βασιλέα των βασιλέων, τον Πρώτο και τον Έσχατο και για τον Οίκο Του.\nΚι εσύ, Βασιλική, που πάνω σου ήρθα και έκατσα5 και Με με έσφιξες στο μάγουλό σου με πολύ τρυφερότητα και στοργή σε ένδειξη αγάπης και φώναξες: "Βρήκα Εκείνον που η καρδιά μου αγαπά!" και Με έσφιγγες στο μάγουλό σου και δεν Με άφηνες να φύγω, αλλά κι Εγώ επίσης βρήκα πρασιές από μυρωδικά, βραγιές από λουλούδια ευωδιαστά.\n"Θα σου χαρίσω την Αγάπη Μου" είπα. Και τότε, σαν σταγόνες ανόθευτης σμύρνας, τα λόγια Μου έσταξαν στο αυτί σου και το άνοιξαν για να μπορεί να ακούει τις επιθυμίες Μου: "Είμαι η Ζωή σου. Αφέσου να καθοδηγηθείς από τη χάρη, στο εξής από Μένα. Τα χείλη σου ας γίνουν σαν τα κρίνα,6 στάζοντας ανόθευτη σμύρνα. Μην εγκαταλείπεις τον αγώνα, Εγώ θα είμαι μαζί σου. Σήκωσε τον Σταυρό του Χριστού και ερωτεύσου Τον, κι Εγώ θα είμαι μαζί σου. Στήριζε την ελπίδα σου στον Θεό και δόξασε το Όνομα του Πατέρα. Ενθάρρυνε τη γενεά σου να γνωρίσει τον Πατέρα. Πες τους πως είναι ένας Πατέρας στοργικός κι ένας Θεός παρηγοριάς. Εξάπλωσε τη βαθιά Του Γνώση, κι Εγώ θα είμαι μαζί σου. Πες σε τούτη τη γενεά ότι το Όνομα του Αμήν γεμίζει όλη την οικουμένη με το πιο εξαίσιο άρωμα, την πιο λεπτή ευωδία. Γίνε σαν ζαρκάδι που τρέχει στα λαγκάδια και διασχίζει τις κοιλάδες με το Λόγο Μας. Κι Εγώ θα είμαι μαζί σου. Γίνε σαν το κρίνο, με τις αγνές προθέσεις σου, και στάξε καθαρή σμύρνα επάνω στην Εκκλησία που Την εξαγόρασε ο Χριστός με το Ίδιο Του το Αίμα. Για να μπορούμε να πούμε μια μέρα: πιότερο αξίζει η ευωδία των μύρων σου από όλα τα αρώματα. Κι Εγώ θα είμαι μαζί σου και θα συνεχίσω να πνέω πάνω σου, πάνω στον κήπο Μου, για να ξεχυθούν τα μύρα σου. Ρίζωσε σε Μένα και δυνάμωσε την πίστη σου με τη Δύναμή Μου. Έτσι μόνο θα μπορέσεις να συλλάβεις ποιο είναι το πλάτος και το μήκος, το ύψος και το βάθος, και να γνωρίσεις την Αγάπη του Υιού που ξεπερνάει κάθε ανθρώπινη γνώση, έτσι ώστε η ζωή σου να γεμίσει με την πλούσια χάρη του Θεού.» Αυτά τα λόγια σου είπα …\nΚαι τώρα, νύφη Μου, εσύ που νυμφεύθηκες και ντύθηκες τον Χριστό, που στολίστηκες με το άρρητο Φως Μου και στερεώθηκες πάνω Μου σαν βασιλικό πετράδι, πάρε θάρρος, είμαι μαζί σου, ο αληθινός σου Σύντροφος. Ευάλωτη νύφη του Υψίστου και Πατέρα όλων που είναι Νυμφίος όλων, φύλαξε στο νου σου στραμμένο στη Βασιλεία Του και στη Μεγαλοσύνη Του και θρέψου απευθείας από το Στόμα Του, βάζοντας το στόμα σου πάνω στο δικό Του για να λάβεις το μεγαλείο του Λόγου Του. Η ροή του Λόγου Του είναι πιο γλυκιά από το νέκταρ.\nΜείνε προσκολλημένη στον Κόρφο του Νυμφίου σου και θα λάμψεις στον κόσμο σαν λαμπρό αστέρι, γιατί θα προσφέρεις στον κόσμο το Λόγο της Ζωής. Ο αγώνας σου δεν τελείωσε, αγαπημένη Μου, όμως Εγώ είμαι μαζί σου. Αν και θα υπάρξουν ακόμη πύρινα βέλη που θα σε στοχεύουν γιατί δέχθηκες τον Θείο Λόγο από Μένα, έχε θάρρος γιατί είμαι η Πανοπλία σου. Συνέχισε να σκορπίζεις το γλυκό σου άρωμα σε όλα τα έθνη, χωρίς ποτέ να λησμονείς πως Εγώ είμαι ο γλυκός σου Αγαπημένος, ο Κύριος ο Θεός, και πως εσύ την οποία έπλασα γι' αυτό τον σκοπό, είσαι η νύφη Μου, που ανήκει τώρα στη Βασιλική Μου Οικογένεια.\nΕγώ είμαι η φανέρωση7 του Υιού και ο Υιός η φανέρωση του Πατέρα. Και η τέλεια σοφία Μας δώρισε σε τούτη τη γενεά και στις μελλοντικές, ποικίλες χάρες όπως ποτέ άλλοτε. Για να τους σώσω, ανέδειξα προφήτες για να τους βοηθήσουν να κατανοήσουν και να γνωρίσουν σε βάθος το Θείο Μας Θέλημα. Σε παρέδωσα πλήρως στη διάθεσή τους για να τους νουθετήσεις με τη βοήθεια του Άσματος8 και να τους βοηθήσεις να Μας καταλάβουν και να Μας γνωρίσουν και να ακολουθήσουν την οδό της σωτηρίας, όπου είναι κρυμμένο όλο το πλήρωμα της χάριτος.\nΌλοι οι άγιοι και οι άγγελοι ομολογούν τώρα με μελωδική φωνή:\n" Σε ευχαριστούμε, ω Πανάγια και\nΛατρευτή Τριάδα, Αιώνια Σοφία,\nγιατί η άφατη και απύθμενη γενναιοδωρία Σου\nτροφοδότησε την οικουμένη\nμε το Άσμα της Ελπίδας και της Αγάπης,\nγραμμένο για να οδηγήσει πολλούς\nστην αιώνια Σωτηρία.\nΜε εξαιρετική χάρη έστρωσες ένα δρόμο,\nτον αρωμάτισες με τη γλυκειά ευωδία\nτων μύρων Σου και τον σκέπασες με ζαφείρια,\nώστε όλοι να τον ακολουθήσουν και να βρουν\nτη γλυκύτατη ανάπαυσή τους για την αιωνιότητα.\nΜέσα στη θεϊκή Σου καλοσύνη\nβρήκες το φάρμακο αυτό\nγια να γιατρέψεις τούτη τη γενεά.\nΩ, Άνοιξη του σύμπαντος,\nλατρευτή Τριάδα, μυριοπόθητε Νυμφίε,\nεπισκέφθηκες πάλι τη γη,\nγια να μιλήσεις στα παιδιά Σου καρδιά με καρδιά,\nκαι να σκορπίσεις πάνω τους περίσσιες χάρες,\nμαζί με τη μυρωμένη και\nφωτεινή γνώση του εαυτού Σου.\nΕσύ, Φωτεινή Θεότητα,\nπροσδοκούσες τούτη την Εορτή9\nπολύ πριν τη δημιουργία Σου.\nΤην ημέρα εκείνη που, ξεχωρίζοντας\nτους αγαπημένους Σου,\nθα προσκαλούσες τη δημιουργία Σου,\nαπό τον κατώτερο ως τον ανώτερο,\nσε κοινωνία γάμου με τη Θεότητά Σου.\nΣτις γιορτινές εκείνες ημέρες,\nθα μοιραζόσουν μια στενότερη κοινωνία μαζί τους,\nέχοντάς τους στερεωμένους πάνω Σου\nσαν βασιλικό πετράδι,\nκαι θα συνδιαλεγόσουν μαζί τους,\nστα μύχια της καρδιάς τους.\nΗ σπλαχνική Σου Καρδιά είχε προβλέψει\nτη μοναδική γλυκύτητα αυτής της θείας ένωσης\nαφού θα ήσουν συνεχώς μαζί τους\nκαι θα μοιραζόσουν τη ζωή τους εδώ στη γη,\nόπως μοιράζεσαι τη δόξα Σου με τους αγγέλους Σου.\nΑς υμνήσουμε και ας ευχαριστήσουμε\nτη λατρευτή Τριάδα\nπου ποτίζει τις πρασιές Της10\nκαι στέλνει το φως Της στα πέρατα του κόσμου.\nΣε ευχαριστούμε, Θεέ,\nκαθώς ιστορούμε τα θαυμάσιά Σου.\nΓια να φτάσεις στην άβυσσο\nτης ανθρώπινης αδυναμίας, άφησες\nτο Θρόνο Σου και το βασιλικό Σου Στέμμα,11\nγια να στολίσεις τη δημιουργία Σου\nμε ένα ξεχείλισμα θεϊκής Αγάπης.\nΚαι ύστερα, συνεπαρμένος\nαπό την Αγάπη Σου γι' αυτούς,\nτους έδωσες το Άγιο Πνεύμα Σου\nγια να τους προσελκύσει στο νυμφώνα Σου12\nκαι στη νυμφική παστάδα,13\nκαι να ενωθούν αυθόρμητα μαζί Σου.\nΘησαυρέ των αγίων και των αγγέλων,\nόταν η δημιουργία Σου γεμίσει\nαπό θεϊκή Αγάπη, θα Σου φωνάξει:\n""Κύριε ελέησoν, Κύριε ελέησoν..."\nενώ Εσύ θα τους ψιθυρίζεις στο αυτί:\n"αφού αγκαλιάσατε την απάθεια,\nβρήκατε πνευματική ζωογόνηση\nστην αγκαλιά Μου."\nΕσύ που Χορηγείς τη Ζωή\nκαι μοιράζεις ανεκτίμητα δώρα,\nκάλεσες από την ευσπλαχνία Σου\nπλούσιους και φτωχούς να συναχθούν\nγύρω από το Βασιλικό Σου τραπέζι,\nγια να τους προσφέρεις Δείπνο βασιλικό.\nΔόξα στον Ύψιστο Θεό,\nΠηγή ανείπωτης χαράς,\nΚρήνη που κάνει έφορους τους κήπους,14\nΠηγάδι Ζωντανού Νερού,\nποτάμια πιστής Αγάπης\nαναβλύζουν από την Καρδιά Σου.\nΝυμφίε της δημιουργίας Σου,\nΣε λατρεύουμε και υμνούμε\nτο Άγιο Όνομά Σου το Τρισάγιο.\nΝαι, Βασούλα, όλος ο ουρανός χαίρεται που από μεγάλη συγκατάβαση σπλαχνιστήκαμε τούτη τη γενεά. Ο Χριστός είπε: "Αν κάποιος Με αγαπά, θα τηρήσει το Λόγο Μου και ο Πατέρας Μου θα τον αγαπήσει και θα έρθουμε σε αυτόν και θα κατοικήσουμε μαζί του.15" Και αυτό ακριβώς θα κάνουμε...\nΩ, ευλογημένε σπόρε!16 Αν θελήσεις να φυτευτείς σε Μένα, ο θερισμός σου θα είναι ο Παράδεισος. Αν θελήσεις να αυξηθείς σε Μένα, θα ανθίσεις και τα ανοιξιάτικα λουλούδια σου, εφόσον ανθίσουν στην ίδια την Άνοιξη, θα ευωδιάσουν τη γη και η γη, ζωογονημένη από το ευωδιαστό σου άρωμα, θα προφέρει την πρώτη της λέξη "Πατέρα!" και θα σωθεί.\nΚέρδισες με το μέρος Σου την ατίθαση καρδιά μου.\nΜε περίσσια στοργή και αγάπη έσφιξες\nτα μικρά μου χέρια μέσα στα δικά Σου,\nμε τράβηξες κοντά Σου και μέσα Σου\nκαι φύσηξες στην ψυχή μου νέα ζωή.\nΤο βαπτιστικό Σου φιλί έβαλε τέλος στην ανταρσία μου.\nΩ, απερίγραπτη χαρά της ψυχής μου,\nμε επισκέφθηκες χωρίς να τολμήσεις να μου δείξεις\nστην αρχή την απεραντοσύνη της Αγάπης Σου,\nμήπως και η καρδιά μου θα ήταν\nπολύ μικρή για να την χωρέσει.\nΔεν μου φανέρωσες όλη τη θέρμη της αγάπης Σου,\nμήπως και το έβαζα στα πόδια\nαπό ανθρώπινη αδυναμία.\nΑλλ' όμως, με την πληθωρική Σου Αγάπη,\nΜε νυμφεύθηκες παρά τη μεγάλη μου αθλιότητα και ανομία,\nενώνοντάς με πλήρως με την Τριαδική Σου Αγιότητα.\nΑυτό το χάρισμα που μου δόθηκε από το Θέλημά Σου,\nπου δόθηκε σε ένα ανάξιο σκουλήκι σαν εμένα,\nκαι σήμερα ακόμη με σαστίζει ...\nΩ, λαμπρό άστρο της ψυχής μου,\nΕσύ που με τόση λεπτότητα με έθρεψες\nμε μέλι και με γάλα,17 είσαι τώρα εδώ\nκαι επισκέπτεσαι ακόμη μια φορά τη γη.\nΚι όμως η γη δυσπιστεί πάλι προς Εσένα\nκαι αρνείται να Σε καλωσορίσει.\nΟ Αγαπημένος μου κατέβηκε στον κήπο Του,18\nστις πρασιές μυρωδικών,19|\nγια να ποιμάνει στον κήπο το ποίμνιό20 Του\nκαι να συνάξει τα κρίνα.21\nΟ Αγαπημένος μου ήρθε για να να καλέσει το Ποίμνιό Του\nκαι να συνάζει στους αγρούς κρίνα,\nπου δεν έχουν άλλη φροντίδα από το να ΑΓΑΠΟΥΝ.\nΉρθε για να συνάξει τα κρίνα Του,\nσύμφωνα με το καλόβουλο Θέλημά Του.\nΗ Θεϊκή Σοφία επισκεύθηκε τη γη\nγια να θυμίσει στους δικούς Της,\nπως υπάρχει μόνο μια θεολογία,\nη ενατένιση της Τριαδικής Σου Δόξας.\nΕπίτρεψέ μου λοιπόν, γλυκύτατε Νυμφίε,\nνα γίνω το δίχως αγκάθια ρόδο Σου\nκαι Εσύ, το Ζωντανό Νερό μου.\nΚι εκεί ο μίσχος μου, στο Ζωντανό αυτό Νερό,\nδεν θα πεθάνει, θα αντλήσει αντίθετα ζωή\nκαι αιώνια θα ζήσει, αφού θα είμαι βυθισμένη\nστον Ίδιο τον Αιώνιο Θεό.\nΣου δόθηκε η χάρη να οσφρανθείς την οσμή της ευωδίας Μου22 και σου επέτρεψα να ατενίσεις το Άγιο Πρόσωπό Μου που έφεξε πάνω σου.23 Όχι, η θύμηση του Αγίου Μου Προσώπου δεν θα σβήσει ποτέ από τη μνήμη σου. Η δόξα και το μεγαλείο Μου κυριαρχούν σε γη και ουρανό και το Όνομά Μου μόνο υπερέχει και υψώνει τους ταπεινούς για να Με συναντήσουν. Κινούμαι μέσα σ' αυτούς κι αυτοί κινούνται μέσα σε Μένα. Η πληθωρική Μου Αγάπη, όπως σε ενέπνευσα να την ονομάσεις, σου πρόσφερε άφθονα χαρίσματα, επειδή Μου αρέσουν αυτοί που Με σέβονται24 και ελπίζουν στο έλεός Μου.\nΌχι, δεν ήρθα για να σου επιβάλω τιμωρία, ήρθα αντίθετα για να σε νυμφευθώ και όπως ο νυμφίος γεμίζει τη νύφη του με δώρα, έτσι κι Εγώ σε στόλισα με τα θεϊκά Μου δώρα. Δεν είναι τα ωραία λόγια που Με συγκινούν και Με εντυπωσίαζουν αλλά ένα πνεύμα συντετριμμένο. Δεν σας διδάσκει η Γραφή να αγαπάτε την αρετή; Αν Με ζητήσετε με απλότητα καρδιάς και δεν Με δοκιμάσετε, τότε Εγώ, που είμαι Πανάγαθος, θα κατέβω σαν αστραπή από τον ουρανό στο σώμα σας και θα γίνω το λυχνάρι σας.\nΜάθατε ότι το λυχνάρι του σώματός σας είναι τα μάτια σας και έτσι είναι, γιατί τα χαλασμένα μάτια δεν βλέπουν και είναι στο σκοτάδι, ενώ τα γερά μάτια βλέπουν καθαρά. Εγώ είμαι αυτό το λυχνάρι και όποιος Με έχει μέσα του, θα αναζητήσει την αληθινή αρετή και όχι την ανηθικότητα. Εγώ είμαι το πραγματικό λυχνάρι του σώματός σας που γεμίζει όλο σας το σώμα με τα πλούτη και τα μεγαλεία της Βασιλείας Μας. Αυτά τα πλούτη και τα μεγαλεία είναι οι αρετές. Όπου υπάρχει Φως εκεί υπάρχει και αρετή, όπου υπάρχει Σκοτάδι υπάρχει και ανηθικότητα. Μην κάνεις το λάθος να προσκολληθείς στον κόσμο αυτό που αργοπεθαίνει, μείνε πιστή σε Μένα και θα ζήσεις μαζί Μου με αγάπη. Αγάπησε την αρετή.\nΣτην αρχή, Βασούλα, σου ζήτησα να ζεις μια άγια ζωή και να είσαι άγια. Σε συμβούλεψα επίσης πως αν έριχνες βαθιά τις ρίζες σου σε Μένα, δεν θα ταλαντευόσουν στον άνεμο και δεν θα έσπαζαν τα κλαδιά σου από την καταιγίδα. Ο καρπός σου θα ήταν άφθονος, αρκετός για να θρέψει πλήθη και γενεές. Είπα πως αν έμενες πιστή σε Εμάς, θα σου έδινα ιδιαίτερες χάρες, κι αυτό ακριβώς έκανα. Σε στερέωσα μέσα Μου σαν βασιλικό πετράδι και σου μίλησα. Σε ζωογόνησα και σε έθρεψα για να προοδεύσεις σε αρετές. Σου έδωσα αρετές όπως αγάπη και υπομονή, σοφία, γνώση, καρτερία και επιμονή. Ο Χριστός σου πρόσφερε τη δική Του υπομονή και συγχρόνως τη χάρη της ελπίδας. Για να στηρίξω την ελπίδα σου πως η αγιότητα θα ανταμειφθεί μια μέρα, σε έμαθα να υπομένεις όλες τις δοκιμασίες με άγια υπομονή.\nΖήτησες, παρά την ανθρώπινη αδυναμία σου, να Μας ευχαριστήσεις, γι’ αυτό κι Εμείς σκύψαμε πάνω σου και σε αγαπήσαμε. Η Σοφία δίνεται στoυς ταπεινούς κι Εμείς, με την Τριαδική Μας Αγιότητα, βρήκαμε μια απλή καρδιά και σε πληροφορήσαμε πως θα έπρεπε να αποκτήσεις τη Σοφία, αλλά πως θα σε βοηθούσαμε. Είπαμε πως θα σε βοηθούσαμε να Μας μιμηθείς και να γίνεις το ζωντανό Μας θυσιαστήριο πάνω στο οποίο θα τοποθετούσαμε τη γνώση Μας, για να Μας κατανοήσεις και να Μας γνωρίσεις.\nΖήτησες να Μας ευχαριστήσεις κι Εμείς βρήκαμε σε σένα παρηγοριά. Εγώ είμαι το Πνεύμα που διδάσκει και δίνει σωφροσύνη. Ψυχή, ας σβήσουν περισσότερο οι σπίθες σου. Η στενή σχέση σου μαζί Μας είναι πλούτος για την ψυχή σου. Ναι, η στενή σχέση σου με τη βασιλική Μας Γενναιοδωρία σε κάνει όχι μόνο να επιμένεις στην αποστολή σου, αλλά και να φτάσεις στην ακατανίκητη αγιότητα. Σου είπα, αγαπημένη Μου, να αγαπάς την αρετή και σε παρομοίασα με δένδρο που έχει πολλά κλαδιά και πλούσιοφύλλωμα, επειδή ήσουν ριζωμένη σε Μένα, την Πηγή της Αγάπης, και ποτιζόσουν από αυτή την Πηγή για να δώσεις πολλούς και ποικίλους καρπούς, καρπούς αρετών. Λέω ποικίλες αρετές επειδή όποιος είναι ριζωμένος στην Αγάπη που είναι το βασικό στοιχείο όλων των αρετών, θα καρποφορήσει όλες τις άλλες αρετές.\nΗ Γραφή λέει: «Η Αγάπη είναι πάντα μακρόθυμη και γεμάτη καλοσύνη, η Αγάπη δεν ζηλοφθονεί, δεν κομπάζει, ούτε υπερηφανεύεται, είναι ευπρεπής, δεν είναι εγωίστρια, ούτε ευερέθιστη, ξεχνάει το κακό που της έχουν κάνει. Δεν χαίρεται για το κακό που γίνεται, αλλά χαίρεται με το Άγιο Πνεύμα και μετέχει στη χαρά για το σωστό. Όλα τα ανέχεται, όλα τα πιστεύει, για όλα ελπίζει, όλα τα υπομένει.»\nΣου έδωσα την αρετή της ανδρείας σαν βασικό στοιχείο όλων των άλλων αρετών, αφού ετοίμαζα την ψυχή σου για τη μάχη των καιρών σας, όπου κάθε καλό παραμορφώνεται σε κακό. Στην αρχή ο Χριστός και ο Πατέρας σε πληροφόρησαν, μέσα από Μένα, πως θα σε στέλναμε, αγαπημένη Μου, στα άθλια βάθη της αμαρτίας, εκεί που η ανομία και η ανηθικότητα φοριούνται σαν κορώνα από κείνους που ξανασταυρώνουν τον Χριστό. Σου δείξαμε με οράματα τα οποία υποβάλαμε στο νου σου, ότι θα σε στέλναμε στη φωλιά με τις οχιές, έτσι λοιπόν, με την αρετή της πίστης σε Εμάς μαζί με την αρετή της ανδρείας, θα μπορούσες να υπομένεις και να επιμένεις.\nΥπέμεινες όλες τις αδικίες, τα φαρμακερά βέλη εναντίον σου με αυτή την αρετή. Υπέμεινες μεγάλες δοκιμασίες για χάρη του Ονόματός Μας και μολονότι σε αντέκρουσαν πολλοί, δεν μπόρεσαν να σε τσακίσουν. Αν και εξωτερικά έδειχνες ευάλωτη, σε έκανα εσωτερικά δυνατή, απόδειξη πως κατοικώ μέσα σου και πως η αρετή σου είναι πράγματι ριζωμένη στην Αλήθεια. Όπως είπα, αν ριζώσεις σε Μένα, που είμαι η Πηγή της Θεϊκής Αγάπης, θα αποκτήσεις την αρετή της αγάπης και σαν μικρά κλωνάρια, η Αγάπη θα γεννήσει τις άλλες αρετές. Είναι πολυάριθμές οι αρετές που δίνονται σε όποιον ανορθώθηκε με τη χάρη Μου για να Με αγαπήσει. Και καθετί που μοιράζεται, μοιράζεται από Μένα.\nΣου είπαμε κάποτε, στην αρχή, ότι δεν θα έχεις καμιά ανάπαυση και η θλίψη σου μερικές φορές θα είναι αφόρητη βλέποντας την αδιαφορία και το πείσμα ορισμένων ψυχών, όμως με το να υποφέρεις για χάρη Μας, έδειξες την υπομονή σου που συνδέεται, όπως σου είπα, με την Πηγή που είναι η αγάπη. Για να μεγαλώσω τον χώρο της Κατοικίας Μου,25 αφαίρεσα κάθε τι που Μου ήταν εμπόδιο, και το Φως Μου έλαμψε στο σκοτάδι και το σκοτάδι σου έγινε σαν του μεσημεριού το φως. Δυνάμωσα τα κόκκαλά σου και η Παρουσία Μου σε έκανε να ανθίσεις.\nΓίνε δυνατή και φανού αντάξια νύφη Μου, αφού νυμφεύθηκες την Αλήθεια. Έχε επιμονή και δύναμη με το Πνεύμα Μου της ανδρείας, για να συνεχίσεις να ομολογείς την Αλήθεια με ζήλο και με θάρρος. Με αυτή την αρετή που η χάρη Μου δίνει στους μάρτυρες, μπορείς να υπερνικήσεις όλους τους διώκτες σου και όλους αυτούς που ποτέ δεν παύουν να χαιρετίζουν το θάνατο του αγγέλου Μου.26 Σαν τον ήλιο θα συνεχίσεις να λάμπεις με την Τριαδική Μας Παρουσία και σε κάθε έθνος που σε στέλνουμε. Ζητάς να Μας ευχαριστήσεις υπομένοντας κόπους μεγάλων ταξιδιών για να ζωογονήσεις την Εκκλησία και να Την υπερασπίσεις.\nΌσοι υπερασπίζουν πιστά την Εκκλησία και δίνουν μαρτυρία είναι, για Εμάς, σαν ζωντανές λαμπάδες επειδή τα λόγια τους φεγγοβολούν στο σκοτάδι του κόσμου. Τους δίνω καρδιά πολεμιστή, για να αγωνιστούν τον καλό αγώνα της πίστεως και της δικαιοσύνης και να λάβουν μέρος στην πνευματική μάχη των καιρών σας μαζί με τους αρχαγγέλους Μου Μιχαήλ και Γαβριήλ, ισχυρότατους σε δύναμη και γενναίους πολεμιστές της δικαιοσύνης, που βλέπουν μέσα από το Φως Μου όλες τις πράξεις των ανθρώπων ... Ζήτησες να Μας ευχαριστήσεις, με αφοσιωμένη αγάπη και πιστότητα, γι’ αυτό κι Εμείς σε κρύψαμε στη σκιά του Χεριού Μας και αναλάβαμε τη φροντίδα σου.\nΜεσίτης όλων, Εγώ Είμαι. Εγγυητής του καλού σας, Εγώ Είμαι. Αξιοθαύμαστη Πηγή Ενότητας των Χριστιανών, Εγώ Είμαι. Υπέρτατη Ενότητα Πατέρα και Υιού, Εγώ Είμαι. Χρίσμα για τους ταπεινούς Εγώ Είμαι. Αδιάλειπτη Προσευχή μέσα σας, Εγώ Είμαι. Νυμφίος όλων και Αιώνιος Σύντροφός σας, Εγώ Είμαι.\nΑγαπημένη Μου νύφη, διδάχθηκες τώρα από το Στόμα Μου και με τη χάρη με τρόπο που δεν εκφράζεται με λόγια, ό,τι Μας αφορά. Σου έμαθα ότι η γνώση του Θεού, μέσα από Μένα, είναι γνώση Τριαδική, για να αντικρούεις τις αιρέσεις και τα παρόμοια. Αχ, Βασούλα! Εκείνος που Του επέτρεψες να ριζώσει μέσα σου είναι η Αλήθεια που μεταμορφώνει τις ψυχές σε έναν ευχάριστο Παράδεισο, όπου μπορεί κανείς να βρει διάφορα δέντρα που αντιπροσωπεύουν κάθε είδους αρετές. Αυτοί είναι οι ουρανοί μέσα στους οποίους κατοικούμε μόνιμα.\nΣου τραγούδησα τώρα, όπως ο νυμφίος θα τραγουδούσε στη νύφη του, ένα άσμα αγάπης. Ένα άσμα θεϊκής αγάπης για να υπενθυμίσω σε όλους σας πως είστε οι κληρονόμοι της Βασιλείας Μας. Σας το έψαλε ο Ίδιος ο Ύμνος27 για να επιτρέψει σε όλους σας να γευθείτε, όσο είστε ακόμη στη γη, την εξαιρετική Μου γλυκύτητα, παντοτινά ενωμένη μαζί σας.\nΟ Νυμφίος λοιπόν σας υποδέχεται με αυτά τα λόγια: «Ελάτε τώρα, με πνεύμα συντετριμμένο και χορτάστε από Μένα! Όλοι όσοι διψούν ας έρθουν! Έχω το Νερό της Ζωής και το δίνω απλόχερα.» Εγώ, ο Φιλάνθρωπος, ο Κύριος ο Θεός, σου ζητώ, κόρη της Τριάδας, να πάρεις τα άλλα δύο Άσματα που σου έψαλαν ο Πατέρας και ο Υιός, μαζί με αυτό και να ονομάσεις το Έργο Μας:\nΆσμα του Νυμφίου.\nΤο Θεϊκό Μας Άσμα περιέχει πολλά ρητά της Τριαδικής Μας χάρης, μαζί με διδαχές αγάπης, για να προκόψουν και να αναπτυχθούν πολλά δένδρα. Όσο για τα άγονα δένδρα, θα έρθω με στρατιά αγγέλων και θα τα ξεριζώσω χειμώνα και ο θάνατός τους θα είναι διπλός.\nΧαράξτε στις καρδιές σας, όλοι εσείς, τούτη τη βασική αλήθεια: «Ο Κύριος ο Θεός γνωρίζει τους δικούς Του και τους αφήνει να Τον πλησιάσουν.» Αυτοί είναι που προορίζονται να φτάσουν στην τελειότητα με τη θεϊκή και στενή κοινωνία τους μαζί Μας. Έχουν κληθεί να μεταμορφωθούν σε Εμάς και να ενώθούν μαζί Μας. Ο παλιός εαυτός τους δεν θα υπάρχει πια, αλλά με τρόπο που δεν περιγράφεται με λόγια και που έδινα πάντα στους αγίους Μου, θα τους θεοποιήσω με την ένωσή Μας. Θεοποιώ, μέσα από Μένα, όλους αυτούς με τους οποίους ενώνομαι και δεν μιλούν πια με το δικό τους νου αλλά με τον τρόπο που θα μιλούσα Εγώ. Δεν βλέπουν πια με τα δικά τους μάτια αλλά με τον τρόπο που θα έβλεπα Εγώ. Οι πράξεις τους θα είναι πράξεις Μου.\nΤην ημέρα των πνευματικών σου γάμων, σου δόθηκε ένα χρυσό δαχτυλίδι,28 ένα στολίδι από ατόφιο χρυσάφι, που συμβολίζει τη συμμετοχή σου στον Σταυρό. Σε προσκαλώ λοιπόν ακόμη μια φορά να υπομείνεις με καρτερία τις δοκιμασίες σου.\nΔώσε Μας το χρόνο σου, αγαπημένη Μας κόρη και έλα τώρα να αναπαυθείς σε Εμάς.\nΑς ζητήσουμε να καταλάβουμε\nμε απλή και καθαρή καρδιά τον αόρατο Θεό.\nτην πληθωρική Του Αγάπη,\nμε τη θεϊκή ένωση και κοινωνία\nπου η Μεγαλοσύνη Του καταδέχτηκε να μας προσφέρει,\nμε το να εγκαταλειφθούμε πλήρωςσ’ Αυτόν.\nΑπό μεγάλη συγκατάβαση έψαλες,\nΦιλάνθρωπε Θεέ, για να μας χαροποιήσεις.\nγια τη νύφη του, ετοίμασες\nγια όλους εμάς δείπνο βασιλικό,\nγια να απολαύσουμε όλοι\nΜας δίνεις να πιούμε από το ποτάμι\nτης ευδαιμονίας Σου.\nΝαι, αφού μαζί Σου, Κύριέ μου,\nείναι η πηγή της Ζωής,\nαπό το δικό Σου Φως βλέπουμε Φως.\nΌπως ο νυμφίος ετοιμάζει δείπνο για τη νύφη του,\nετοίμασες για όλους εμάς δείπνο βασιλικό,\nγια να απολαύσουμε όλοι τον πλούτο του οίκου Σου.\nΜας δίνεις να πιούμε από το ποτάμι της ευδαιμονίας Σου.\nΝαι, αφού μαζί Σου, Κύριέ μου, είναι η πηγή της Ζωής,\nαπό το δικό Σου Φωε βλέπουμε Φως.\nΌπως η ελαφίνα αποζητά τα τρεχούμενα νερά,\nτο ίδιο Σε αποζητά η ψυχή μου, Κύριέ μου.\nΕίν’ η ψυχή μου διψασμένη για το Θεό, το Θεό της Ζωής,\nτο Θεό της Ελπίδας, το Θεό της Παρηγοριάς. Πότε θα ξαναδώ το Πρόσωπο του Θεού;\nΗ καρδιά μου είπε για Σένα:\n«Γύρεψε το Άγιο Πρόσωπό Του.»\nΚι όπως ένας βασιλιάς τιμά τη βασίλισσά του,\nμε τον ίδιο τρόπο η τέλεια καλοσύνη Σου\nτίμησε την ανάξια ψυχή μου\nδείχνοντάς μου την ωραιότητά Σου,\nδείχνοντάς μου το Άγιο Πρόσωπό Σου.\nΦρούριο της ψυχής μου, ποίμανέ με\nώστε η ψυχή μου να χαρεί τη γλυκύτητά Σου.\nΔυνάμωσες ασθενικά χέρια και με νουθέτησες\nμιλώντας μου με τον πιο ευχάριστο τρόπο\nρίχνοντας το Φως Σου, στο σκοτάδι\nΕκεί, μέσα στο σκοτάδι, κατέβηκε η Μεγαλοσύνη Σου,\nμε θλίψη στα Μάτια, για να ελευθερώσει\nκαι να φτάσει στον τάφο μου.\nΕίχα πεθάνει από έλλειψη Σοφίας.\nΠοια ήμουν εγώ, Αγαπημένε μου,\nγια να ασχοληθείς τόσο μαζί μου;\nΉταν σωστό, Βασιλιά μου,\nνα ρίξεις πάνω μου τη Ματιά Σου\nκαι να στολίσεις βασιλικά την ψυχή μου με το Λόγο Σου,\nμε κίνδυνο να περιφρονηθούν εξαιτίας μου τα Έργα Σου;\nΝαι, χάθηκα από τη γέννησή μου.\nΣαν ένα βρέφος που χάθηκε πριν την ώρα του\nήρθα στον κόσμο, με ένα σύννεφο μετέωρο πάνω μου.\nΠίστευα ότι ζούσα αλλά δεν ζούσα,\nώσπου ήρθες Εσύ να φυσήξεις μέσα μου πνοή ζωής.\nΌταν άνοιξα τα μάτια κι αγνάντεψα την Παρουσία Σου,\nη καρδιά μου άνθισε σαν το λουλούδι,\nκαι ό,τι ήταν μέσα μου σαν σάπιο, θρυμματισμένο ξύλο,\nστη στιγμή μεταμορφώθηκε σε κήπο.\nΓέλια πλημμύρισαν το στόμα μου,\nόταν είδα τον Σωτήρα μου να στέκεται κοντά μου,\nκι από τα χείλη μου βγήκε χαρούμενη κραυγή,\nμόλις πήρα την πνοή της Ζωής.\nΤα Έργα Σου, Εμμανουήλ, είναι μεγάλα και ανεξιχνίαστα,\nτα θαυμαστά Σου Έργα, Εμμανουήλ, αναρίθμητα.\nΚαι τώρα, θα αφήσω ελεύθερη τη χαρά μου,\nμέσα από την αγαλλίαση της ψυχής μου θα μιλήσω:\nΣήμερα δεν λέω τον τάφο που κειτόμουν:\n«νυμφίο μου», «φίλους και αδέλφια» τα σκουλήκια.\nΣήμερα λέω τη Ζωή «Νυμφίο μου,\nφίλο, αδελφό και αδελφή μου.»\nΑπό Σένα τρυγώ το μύρο μου, με τρέφεις με μέλι,\nκρασί και γάλα μου δίνεις να πιω.\nΓι’ αυτό, προσεύχομαι γονατιστή και Σε παρακαλώ\nνα συνάξεις όλα τα Λουλούδια29 για να μάθουν\nπως η συναναστροφή Σου, Πανάγιε,\nείναι ακτινοβολία για την ψυχή,\nπλούτη που δεν μετριούνται.\nΗ συντροφιά Σου, Μύρο της ψυχής μου,\nείναι καθαρή ευχαρίστηση.\nΕίμαι τώρα σαν ευτυχισμένο, ευδιάθετο παιδί.\nΚι αν κάποιος τολμήσει να εκτοξεύσει\nκαυτή ανάσα στο παιδί Σου, το δυνατό Σου Χέρι\nθα είναι εκεί για να το προστατέψει.\nΤο κακό ποτέ δεν θα νικήσει την αγάπη\nκαι εκεί που υπάρχει αγάπη, υπάρχεις κι Εσύ…\nΠοτέ δεν θα με εγκαταλείψεις…\nΝομίζεις πως δεν συγκινήθηκα,30 αγαπημένη Μου, με όλη Μου την Καρδιά; Μην ακούς όλο το θόρυβο που γίνεται γύρω σου. Είσαι κλεισμένη στην Καρδιά του Σωτήρα σου. Εκεί βρίσκεται η αναψυχή σου. Μείνε μέσα Μου, αδελφή Μου, δική Μου. Άνοιξε το χέρι σου …31\nΕπειδή αναγνώρισες την αναξιότητά σου, με αυτή σου την πράξη Μου πρόσφερες μια ανθοδέσμη και την εγκατάλειψή σου. Αναγνώρισες ότι Εγώ, που είμαι η Οδός, η Αλήθεια και η Ζωή, ήρθα στον τάφο σου και σε ανέστησα. Και όλες οι χάρες και οι δωρεές που σου δόθηκαν, δόθηκαν σε μια ψυχή που δεν τις άξιζε.\nΥπηρέτησε το καλό και θα τερματίσεις την πορεία σου με τιμή μπροστά στο Θρόνο Μου. Ξεχώριζε το καλό από το κακό.\nΣε ευλογώ. Είμαι μαζί σου.\n1 Με την έννοια του «υπάρχω».\n2 Ψαλμ. 133:1.\n3 Ο Χορηγός ποικίλων χαρισμάτων.\n4 Δηλ. το δικό σου αμήν στον Πιστό και Αληθινό, ονομασία που αποδίδεται στο Θεό.\n5 Όραμα της 29ης Ιανουαρίου 1998. Στο όραμα αυτό το Άγιο Πνεύμα ήρθε σαν περιστέρι. Πέταξε πάνω από τον κόσμο που άπλωνε τα χέρια του, αλλά αποφάσισε να πετάξει πάνω μου και να καθίσει στα απλωμένα μου χέρια, στα δάχτυλά μου. Τότε το έσφιξα στο μάγουλό μου τρυφερά.\n6 Δηλ. τα λόγια σου να είναι αγνά.\n7 Μπορεί να ερμηνευτεί και ως «Εικόνα».\n8 Ο Θεός εννοεί το Μήνυμά Του της «Αληθινής εν Θεώ Ζωής».\n9 Το δώρο αυτής της αποκάλυψης: «η Αληθινή εν Θεώ Ζωή».\n10 Εννοεί: τις ψυχές μας.\n11 Έκφραση που θέλει να πει πως ο Θεός κατέβηκε για να φτάσει στο επίπεδο του αδύναμου λαού Του\n13 Θεία ένωση με την Αγάπη του Θεού.\n14 Γόνιμους κήπους εννοεί τις ψυχές που προκόβουν πνευματικά.\n15 Ιωαν. 14:23.\n16 Εμείς είμαστε ο σπόρος του Θεού.\n17 Μέλι και γάλα, συμβολική έκφραση για την καθαρότητα, την πραότητα και τη στοργή.\n18 Η γη.\n19 Οι Ψυχές.\n20 Να μας θρέψει πνευματικά.\n21 Και να μας κάνει κρίνα, να μας κάνει αγνούς.\n22 Η Άγια Παρουσία Του.\n23 Αμέσως αναδύθηκε στη μνήμη μου το όραμα του Θείου Του Προσώπου. Παραμένει στη μνήμη μου μόνο με τη θεϊκή δύναμη του Αγίου Πνεύματος\n24 Ψαλμ. 147:11.\n25 Της ψυχής μου.\n26 Ήξερα ότι το Άγιο Πνεύμα εννοούσε εμένα.\n27 Τα λόγια του Θεού μοιάζουν με ύμνο και ο Θεός ακούγεται σαν ύμνος.\n28 Όραμα της 23 Μαρτίου 1987. Ο Χριστός μού πρόσφερε ένα δαχτυλίδι.\n29 Τις ψυχές.\n30 Μίλησε ο Ιησούς.\n31 Ο Ιησούς έγειρε το ωραίο Κεφάλι Του και φίλησε με χάρη την παλάμη του δεξιού μου χεριού. Ύστερα το ακούμπησε στο μάγουλό Του, εκδηλώνοντας την τρυφερότητα και την αγάπη Του και ύστερα κατέβασε πάλι το χέρι μου και σταύρωσε την παλάμη.


Φθηνές πτήσεις από Καλιφόρνια προς Αργοστόλι από 412€ - KAYAK\nΒρείτε φθηνές πτήσεις από Καλιφόρνια προς Αργοστόλι\nΣυχνές Ερωτήσεις - Πτήσεις από Καλιφόρνια προς Αργοστόλι\nΠώς βρίσκει η KAYAK τόσο χαμηλές τιμές για πτήσεις από Καλιφόρνια προς Αργοστόλι;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις από Καλιφόρνια προς Αργοστόλι.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο από Καλιφόρνια προς Αργοστόλι;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή για μια πτήση προς Αργοστόλι από Καλιφόρνια θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις από Καλιφόρνια προς Αργοστόλι;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε προς Αργοστόλι με μια αεροπορική και πίσω προς Καλιφόρνια με διαφορετική αεροπορική εταιρεία.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης από Καλιφόρνια προς Αργοστόλι;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων προς Αργοστόλι από Καλιφόρνια έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΟι κορυφαίες αεροπορικές για την πτήση Καλιφόρνια - Αργοστόλι Αερολιμένας Κεφαλονιάς\nΜειονεκτήματα: "Gate agent talked me into checking a piece of luggage. Lost 3 pieces of luggage for 2 days. Plane was late so very stressful making our connection. Had to run thru Heathrow."\nΠλεονεκτήματα: "We boarded almost 1hr early, took off on time and landed just before scheduled."\nΜέτρα ασφαλείας αεροπορικών εταιρειών για πτήσεις από Καλιφόρνια προς Αργοστόλι\nΟι αεροπορικές εταιρείες που πραγματοποιούν την πτήση από Καλιφόρνια προς Αργοστόλι έχουν θέσει σε εφαρμογή μέτρα ασφαλείας και προσαρμοσμένες πολιτικές για να εξυπηρετήσουν καλύτερα τις ανάγκες των επιβατών. Οι πολιτικές ενδέχεται να διαφέρουν ανάλογα την αεροπορική.\nΚαθημερινός καθαρισμός, εγκατάσταση φίλτρων HEPA στην καμπίνα στις πτήσεις από Καλιφόρνια προς Αργοστόλι\nΗ χρήση της μάσκας στην καμπίνα είναι υποχρεωτική, παρέχονται μάσκες στις πτήσεις από Καλιφόρνια προς Αργοστόλι\nΟι μεσαίες θέσεις δεν είναι διαθέσιμες για κράτηση από Καλιφόρνια προς Αργοστόλι\nΤεστ αντισωμάτων, τεστ για συμπτώματα στις πτήσεις από Καλιφόρνια προς Αργοστόλι\nΚατάργηση χρέωσης αλλαγής. Αναζητήστε ευέλικτες πτήσεις από Καλιφόρνια προς Αργοστόλι\nΚάντε κράτηση για φθηνές πτήσεις από Καλιφόρνια προς Αργοστόλι\nΒρείτε πτήσεις προς Αργοστόλι στην KAYAK. Βρείτε φθηνά εισιτήρια προς Αργοστόλι από όλους τους προορισμούς στην πόλη Καλιφόρνια. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής προς Αργοστόλι από όλους τους προορισμούς στην πόλη Καλιφόρνια.


Weeroot | Όμιλος εστιατορίων\nΗ εξειδίκευσή μας στο κλάδο της εστίασης,\nδημιουργεί projects που ξεχωρίζουν.\nΔημιουργήσαμε μία ολοκληρωμένη digital ταυτότητα για το Food Pro Group of Restaurants μέσα από ένα σύγχρονο και responsive website.\nΚατασκευή από την αρχή\nΝα αναπτυχθεί από την αρχή ένας σύγχρονος όμιλος εστιατορίων, περιλαμβάνοντας την εταιρική ταυτότητα του ομίλου, καθώς και βασικές πληροφορίες για τα πέντε εστιατόρια.\nΜελετήσαμε σε βάθος το brand, ώστε να σχηματίσουμε μια κατανοητή και λεπτομερή εικόνα του τι εκπροσωπεί η επιχείρηση στο σύγχρονο επχιειρηματικό περιβάλλον.\nΣε επόμενο στάδιο προχωρήσαμε στον καθορισμό του εταιρικού ύφους, του περιεχομένου και σε τελικό στάδιο του κοινού-στόχου που η επιχείρηση επιθυμεί να προσεγγίσει.\nΣτόχος ήταν να δώσουμε μία συμπαγή αλλά ενδελεχή εικόνα της εταιρικής ταυτότητας, αναπτύσσοντας την ιστορία, τη φιλοσοφία και τις βασικές αξίες που πρεσβεύει η επιχείρηση.\nΑναπτύχθηκαν φόρμες επικοινωνίας και CTA buttons, ώστε να είναι όσο το δυνατόν πιο εύκολο στα κοινά-στόχους όπως οι προμηθευτές, οι εργαζόμενοι και οι πελάτες να πλοηγηθούν και να καταναλώσουν το αναζητούμενο περιεχόμενο.\nΤέλος, συνδέθηκαν τα websites των εστιατορίων του ομίλου με στόχο να δημιουργηθεί ένα ολοκληρωμένο περιβάλλον, όπου οι χρήστες θα πλοηγούνται χωρίς εμπόδια, λαμβάνοντας εύκολα την επιθυμητή πληροφορία.